hotchpotch/miracl-hf-unified huggingface dataset:
บุญเติม จันทะวัฒน์
บุญเติม จันทะวัฒน์ อดีตสมาชิกสภาผู้แทนราษฎรจังหวัดร้อยเอ็ด เป็นสมาชิกสภาผู้แทนราษฎรคนเดียวของพรรคถิ่นไทย นับตั้งแต่ก่อตั้งพรรคเป็นต้นมา
บุญเติม จันทะวัฒน์ เกิดเมื่อวันที่ 10 มกราคม พ.ศ. 2494ที่อำเภอเชียงขวัญ จังหวัดร้อยเอ็ด เป็นบุตรของนายมา กับนางมยุรี จันทะวัฒน์ สำเร็จการศึกษาสาขานิติศาสตร์ จากมหาวิทยาลัยสุโขทัยธรรมาธิราช
บุญเติม จันทะวัฒน์ ถึงแก่อนิจกรรมด้วยอุบัติเหตุรถจักรยานยนต์ของนายบุญเติม ชนกับรถโดยสาร เมื่อวันที่ 17 มีนาคม พ.ศ. 2553
บุญเติม จันทะวัฒน์ ประกอบอาชีพทนายความ ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้ง พ.ศ. 2544 สังกัดพรรคถิ่นไทย แต่ไม่ได้รับเลือกตั้ง โดยได้คะแนนเพียง 240 คะแนน ต่อมานายเศกสิทธิ์ ไวนิยมพงศ์ จากพรรคไทยรักไทย ถูกตัดสิทธิ์ทางการเมือง (ใบแดง) และให้การสนับสนุนนายบุญเติม ลงสมัครเลือกตั้งใหม่ ทำให้นายบุญเติม ได้รับเลือกตั้งเป็นสมาชิกสภาผู้แทนราษฎรสมัยแรก และได้รับฉายา "ส.ส.บ้านนอก" จนกระทั่งในปี พ.ศ. 2545 พรรคถิ่นไทยถูกยุบพรรค นายบุญเติมจึงย้ายมาสังกัดพรรคไทยรักไทย ต่อมาหลังพ้นจากเส้นทางการเมือง จึงหันกลับมาประกอบอาชีพทนายความตามเดิม
แทงกา โลอา
แทงกา โลอา (Tanga Loa) มีชื่อจริงว่า Tevita Tu'amoeloa Fetaiakimoeata Fifita เกิด 7 พฤษภาคม ค.ศ. 1983 เป็นนักมวยปล้ำอาชีพชาวอเมริกันที่ปล้ำในWWE และNJPW เป็นแชมป์ IWGP Tag Team Championship และNEVER Openweight 6-Man Tag Team Championship
กลีบ มหิธร
ท่านผู้หญิงกลีบ มหิธร (สกุลเดิม: บางยี่ขัน; เกิด: พ.ศ. 2419 — ถึงแก่อนิจกรรม: พ.ศ. 2504) ภรรยาของเจ้าพระยามหิธร (ลออ ไกรฤกษ์) และเป็นมารดาของท่านผู้หญิงดุษฎี มาลากุล ณ อยุธยา
เธอเป็นผู้รจนาตำราอาหารชื่อ "หนังสือกับข้าวสอนลูกหลานของท่านผู้หญิงกลีบ มหิธร" ซึ่งถือเป็นตำราอาหารตำรับชาววังหนึ่งในสี่ตำรับ แต่ตำรับของท่านผู้หญิงกลีบมีลักษณะอันพิเศษ เนื่องจากได้รับอิทธิพลจากอาหารจีนที่ปรากฏให้เห็นอย่างชัดเจนในอาหารชาววังตำรับนี้
ท่านผู้หญิงกลีบ มหิธร เกิดเมื่อวันอาทิตย์ ขึ้น 9 ค่ำ ปีชวด พ.ศ. 2419 ที่ตำบลสำราญราษฎร์ เป็นธิดาของหมื่นนรารักษ์ (ปิ่น บางยี่ขัน) เจ้าของสวนแถบบางยี่ขัน ฝั่งธนบุรี ส่วนมารดาชื่อหุ่น (สกุลเดิม สนธิรัตน์)
ท่านผู้หญิงเกิดและเติบโตในบ้านของเจ้าพระยารัตนาพิพิธ (สน สนธิรัตน์) ที่ตำบลสำราญราษฎร์ โดยมีเจ้าจอมพุ่ม (สนธิรัตน์) ในรัชกาลที่ 3 เป็นผู้อุปการะเลี้ยงดู ต่อมาเมื่อเจ้าจอมพุ่มถึงแก่อนิจกรรม ท่านผู้หญิงจึงได้รับการอุปการะจากพระองค์เจ้าจามรี ที่ประสูติแต่เจ้าจอมมารดาปุก (สนธิรัตน์) ในรัชกาลที่ 3
แต่หลังการสิ้นพระชนม์ของพระองค์เจ้าจามรี ท่านผู้หญิงจึงตกอยู่ในการอุปการะของพระองค์เจ้าประดิษฐาสารี แต่ด้วยอัธยาศัยอันดีของท่านผู้หญิง เจ้าจอมมารดาท่านหนึ่งจึงมีดำริที่จะถวายตัวเป็นเจ้าจอมในรัชกาลที่ 5 ท่ามกลางความไม่เห็นด้วยของผู้เป็นบิดา บิดาจึงมารับตัวและมอบให้นางคำ บางยี่ขัน ผู้เป็นย่าเลี้ยงดูแทน
ท่านผู้หญิงกลีบเป็นสตรีผู้ที่มีรูปโฉมอันงดงาม ประกอบกิริยามารยาทอันดี แม้จะอาศัยอยู่ในสวนร่วมกับย่า แต่ก็มีความรู้และมีความสุภาพกว่าชาวบ้านทั่วไป
ท่านผู้หญิงกลีบ ได้สมรสกับเจ้าพระยามหิธร (ลออ ไกรฤกษ์) ทั้งสองมีบุตรด้วยกันหลายคน หนึ่งในนั้นคือ ท่านผู้หญิงดุษฎี มาลากุล ณ อยุธยา
ซึ่งชื่อของบุตรทั้งหมดสามีเป็นผู้ตั้งเอง โดยบุตรห้าคนแรกนำมาจากราชทินนามเดิมของตน ส่วนชื่อหลัง ๆ เช่น "ดุษฎี" มาจากชื่อ "เหรียญดุษฎีมาลา" เครื่องราชอิสริยาภรณ์ดวงแรกที่สามีได้รับพระราชทาน
ท่านผู้หญิงกลีบ ได้ถึงแก่อนิจกรรม และพระราชทานเพลิงศพ ณ เมรุหน้าพลับพลาอิสริยาภรณ์ วัดเทพศิรินทราวาส ในเดือนกรกฎาคม พ.ศ. 2504
ท่านผู้หญิงกลีบมีความสามารถในการทำอาหาร และต้องการถ่ายทอดความรู้ดังกล่าวให้แก่ลูกหลาน จึงได้เขียนตำราอาหารขึ้น มีชื่อว่า "หนังสือกับข้าวสอนลูกหลานของท่านผู้หญิงกลีบ มหิธร" ซึ่งมีวัตถุประสงค์โดยตรงคือเพื่อถ่ายทอดสู่ลูกหลาน โดยตำรับอาหารดังกล่าวถือเป็นมรดกตกทอดของสกุลไกรฤกษ์และสกุลอื่นๆ ที่เกี่ยวข้อง
อาหารในตำราของท่านผู้หญิงกลีบเป็นอาหารประเภทข้าวหลายชนิดที่มีกลิ่นอายของอาหารจีนที่ถูกปรับใช้เป็นอาหารไทยมากมายหลายชนิด เช่น ข้าวต้มกุ้ง. ข้าวต้มปลา, ข้าวต้มเนื้อไก่ (เซ่งจี๊ ตับเหล็ก), ข้าวผัดเต้าหู้ยี้ และข้าวผัดลูกหนำเลี๊ยบหรือหนำพ๊วย เป็นต้น ทั้งมีการบันทึกอาหารขึ้นชื่อประจำตระกูลไกรฤกษ์ คือ แกงบวน และนอกจากนี้ยังมีอาหารพิเศษ ที่ผสมผสานความเป็นไทย, จีน และแขกด้วยกัน คือ แกงจีจ๋วน ซึ่งเป็นแกงกะทิใส่ไก่มีเครื่องแกงแดง แต่ใส่โป๊ยกั๊กของจีน, ขมิ้นผงของแขก, ส้มซ่าของไทย และพริกหยวก
อย่างไรก็ตามตำรับอาหารของท่านผู้หญิงกลีบ ได้แสดงให้เห็นถึงอิทธิพลของอาหารจีนในอาหารไทยที่ปรากฏในอาหารทั้งคาวและหวาน แต่อาหารตะวันตกก็มีอิทธิพลในตำราของท่านด้วยเช่นกันแม้จะไม่มากเท่าอิทธิพลของจีนก็ตาม ซึ่งอิทธิพลอาหารจีนถือเป็นอิทธิพลเฉพาะที่มาจากสายตระกูลไกรฤกษ์ที่สืบเชื้อสายมาแต่ประเทศจีน
โลกอาหรับ
โลกอาหรับ หมายถึง รัฐ ดินแดนและประชากรที่พูดภาษาอาหรับในแอฟริกาเหนือ เอเชียตะวันตกและที่อื่นใด
นิยามมาตรฐานของโลกอาหรับประกอบด้วย 22 รัฐและดินแดนของสันนิบาตอาหรับ ซึ่งแผ่จากมหาสมุทรแอตแลนติกทางตะวันตกจรดทะเลอาหรับทางตะวันออก และจากทะเลเมดิเตอร์เรเนียนทางเหนือจรดจะงอยแอฟริกาและมหาสมุทรอินเดียทางตะวันออกเฉียงใต้ มีประชากรรวมทั้งสิ้นประมาณ 280 ล้านคน
อารมณ์ชาตินิยมอาหรับถือกำเนิดขึ้นในช่วงครึ่งหลังของคริสต์ศตวรรษที่ 19 ร่วมกับขบวนการชาตินิยมอื่นภายในจักรวรรดิออตโตมัน สันนิบาตอาหรับก่อตั้งขึ้นใน พ.ศ. 2488 เพื่อเป็นตัวแทนของผลประโยชน์ของอาหรับ และโดยเฉพาะอย่างยิ่ง ทำให้การรวมตัวทางการเมืองของประเทศอาหรับลุล่วงไปได้ โครงการซึ่งเป็นที่รู้จักกันในชื่อ อุดมการณ์รวมกลุ่มอาหรับ (Pan-Arabism)
เหตุการณ์ 228
"วันสังหารหมู่ 228" มีชนวนมาจากความไม่พอใจของประชาชนชาวไต้หวันที่มีต่อเจ้าหน้าที่ตรวจสอบการค้าของเถื่อนของสำนักงานผู้ค้าผูกขาด และเจ้าหน้าที่ตำรวจ โดยเหตุการณ์เกิดขึ้นเมื่อวันที่ 27 กุมภาพันธ์ พ.ศ. 2490 (1947)
ขณะที่เจ้าหน้าที่ของสำนักงานดังกล่าวพร้อมด้วยตำรวจเข้าจับกุมแม่ค้าแผงลอยบุหรี่รายหนึ่งในคดีค้าบุหรี่เถื่อน ได้ทำร้ายร่างกายแม่ค้า และประชาชนที่มามุงดูในเหตุการณ์ถึงแก่ชีวิต จนทำให้ชาวไต้หวันไม่พอใจรวมตัวกันบุกสถานีตำรวจเรียกร้องให้ทางการนำคนผิดมาลงโทษ แต่กลับไม่ได้รับการตอบรับแต่อย่างใด
ฝูงชนที่โกรธแค้นบุกเผาสำนักงานผู้ค้าผูกขาดในวันรุ่งขึ้น (28 กุมภาพันธ์) และในบ่ายวันนั้นประชาชนได้เคลื่อนตัวไปที่สำนักงานเขต เพื่อร้องเรียนขอความเป็นธรรมจากทางการ แต่ทว่าทหารรักษาความปลอดภัยได้ยิงปืนใส่ผู้ชุมนุมทำให้มีผู้เสียชีวิตมากมาย
การเสียชีวิตของประชาชนผู้บริสุทธิ์สร้างความแค้นเคืองเป็นทวีคูณต่อรัฐบาลก๊กมินตั๋ง จนทำให้ประชาชนทั่วเกาะพากันประท้วงรัฐบาล นัดหยุดงาน หยุดเรียน เป็นผลให้เฉินอี้ผู้ว่าการเขตบริหารเกาะไต้หวันในขณะนั้นจำต้องประกาศกฎอัยการศึก
ผลของเหตุการณ์ครั้งนั้น ทำให้พลเมืองผู้บริสุทธิบนเกาะไต้หวัน ถูกสังหารไปมากมาย (ระหว่าง10,000-20,000 คน)
เหตุการณ์นี้เป็นเหตุการณ์ที่เกิดขึ้นในระหว่างที่พรรคก๊กมินตั๋ง รบกับพรรคคอมมิวนิสต์จีน ก่อนที่ พรรคก๊กมินตั๋ง จะแพ้สงครามกลางเมืองในจีนแผ่นดินใหญ่ให้พรรคคอมมิวนิสต์จีนในอีก 2ปีข้างหน้า หรือ ปี 1949
อาเซียนคลับแชมเปียนชิพ
อาเซียนคลับแชมเปียนชิพ หรือ ฟุตบอลชิงแชมป์แห่งสโมสรอาเซียน (ASEAN Club Championship) เป็นการแข่งขันฟุตบอลแบบทัวร์นาเมนท์ จัดโดย เอเอฟเอฟ (สหพันธ์ฟุตบอลอาเซียน) และได้เชิญสโมสรจาก ประเทศอินเดีย มัลดีฟส์ และ ออสเตรเลีย ได้จัดการแข่งขันเพียง 2 ปีเท่านั้น และได้ทำการยกเลิกการแข่งขันไป โดยมีสโมสรจากประเทศไทย คือ สโมสรสโมสรฟุตบอลโปลิศ เทโร (ขณะที่ใช้ชื่อสโมสรว่า บีอีซี เทโรศาสน ในขณะนั้น) ได้รองชนะเลิศในปี 2546
สมาชิกรับเชิญ
สมเด็จพระราชินีดอร์จิ วังโม วังชุก
สมเด็จพระราชินีดอร์จิ วังโม วังชุก พระบรมราชชนนี (Her Majesty Queen Dorji Wangmo Wangchuck, Queen Mother of Bhutan, เสด็จพระราชสมภพเมื่อวันที่ 20 ธันวาคม ค.ศ. 1955) เป็นพระอัครมเหสีพระองค์ที่ 1 ใน สมเด็จพระราชาธิบดีจิกมี ซิงเย วังชุก พระบรมราชชนก ในสมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏานพระองค์ปัจจุบัน โดยสมเด็จพระราชาธิบดีจิกมี ซิงเย วังชุก พระบรมราชสวามีของพระองค์ ได้ทรงสละราชสมบัติให้แด่พระราชโอรสพระองค์โตที่ประสูติกาลแด่สมเด็จพระบรมราชินีหรือพระอัครมเหสีพระองค์ที่สามขึ้นครองราชย์ โดยสมเด็จพระราชินีทั้งหมด 4 พระองค์นั้นเป็นพระพี่น้องกันทั้งหมด
สมเด็จพระราชินีดอร์จิ วังโม วังชุก ทรงให้การพระประสูติกาลพระราชโอรส-ธิดาให้แด่ สมเด็จพระราชาธิบดีจิกมี ซิงเย วังชุก 2 พระองค์ ได้แก่
ตรีรัตน์ ศิริจันทโรภาส
ตรีรัตน์ ศิริจันทโรภาส (Treerat Sirichantaropas) (ชื่อเล่น: ปุ๊น) เกิดวันที่ 17 กรกฎาคม พ.ศ. 2533 ที่กรุงเทพมหานคร เป็นนักธุรกิจ นักแต่งเพลง นักเปียโน และอดีตศิลปินวง เอพริลฟูลส์เดย์ ค่าย อาร์เอส ปัจจุบันดำรงตำแหน่งกรรมการผู้จัดการบริษัท เปเปอร์กรีน และเป็นนักแต่งเพลงอิสระ โดยเคยมีผลงานแต่งเพลงให้ศิลปินสังกัด อาร์เอส และเคยผลิตผลงานคอนเสริต์ต่างๆ มาแล้วมากมาย นอกจากนี้ ตรีรัตน์ ยังมีความสนใจในการทำกิจกรรมช่วยเหลือสังคม จนได้เป็นตัวแทนเยาวชนไทยในการเข้าร่วมโครงการ One Young World Summit 2014 ที่กรุง Dublin และ One Young World Summit 2015 ที่กรุงเทพมหานครเป็นเจ้าภาพ และยังเคยเป็นอาสาสมัครเจ้าหน้าที่ตำรวจฝ่ายป้องกันและปราบปราม ที่สถานีตำรวจนครบาลพลับพลาไชย 2
นอกจากนี้ยังเคยมีผลงานแต่งเพลงให้กับศิลปินชั้นนำในเมืองไทย อาทิ เช่น วงเค-โอติก วงเฟย์ ฟาง แก้ว วงเซเวนเดส์ และอีกหลายศิลปิน และเคยเป็น Co-Music Director คอนเสริต์ใหญ่ของอาร์เอสอย่าง คอนเสริต์ซี คอนเสริต์ One-2-Call Freedom Zheza Zim Presents Kamikaze Live Concert คอนเสริต์ Kamikaze Wave คอนเสิร์ต KamiKaze LOVE เว่อร์ Concert และ ได้ทำเพลงประกอบละครให้กับช่อง TPBS ช่อง3 และ ช่อง5 อีกด้วยซิงเกิล เพลง อย่าถือคนบ้า
พระครูปลัดวรกร เขมปญฺโญ
พระครูปลัดวรกร เขมปญฺโญ หรือชื่อเมื่อเกิดว่า วรกร วัฒนเดชาวงษ์ หรือมักเรียก ครูบาน้อย (23 มกราคม 2531) เป็นภิกษุชาวไทย ปัจจุบันเป็นเจ้าอาวาสวัดสันปูเลยสะหลีเวียงแก้ว ตำบลสันปูเลย อำเภอดอยสะเก็ด จังหวัดเชียงใหม่
พระครูปลัดวรกร เขมปญฺโญ เกิดที่บ้านร้องอ้อ ตำบลสันผีเสื้อ อำเภอเมืองเชียงใหม่ จังหวัดเชียงใหม่ เป็นบุตรของวินัย ศรีศิริ กับฤทธิ์ดาวัลย์ วัฒนเดชาวงษ์ (ตันนรา) มีน้องสาวหนึ่งคน บรรพชาเมื่อวันที่ 8 มีนาคม พ.ศ. 2544 ณ วัดร้องอ้อ (ดอนมูล) ตำบลสันผีเสื้อ อำเภอเมืองเชียงใหม่ จังหวัดเชียงใหม่ ต่อมาวันที่ 18 มกราคม พ.ศ. 2551 จึงอุปสมบท ณ วัดพระธาตุดอยสุเทพราชวรวิหาร ตำบลสุเทพ อำเภอเมืองเชียงใหม่ จังหวัดเชียงใหม่ มีพระธรรมเสนาบดี (ธงชัย สุวณฺณสิริ) รองเจ้าคณะภาค 7 เจ้าอาวาส วัดพระธาตุดอยสุเทพราชวรวิหาร เป็นพระอุปัชฌาย์ , พระมหาหัทถชัย หตฺถจิตฺโต วัดเดียวกัน เป็น พระกรรมวาจาจารย์ และพระมหาสุนทร สุนฺทโร วัดเดียวกัน เป็น พระอนุสาวนาจารย์
วงศ์นกเค้าแมว
วงศ์นกเค้าแมว หรือ วงศ์นกเค้าแมวแท้ (, วงศ์: Strigidae) เป็นวงศ์ของนกล่าเหยื่อในอันดับ Strigiformes หรือนกเค้าแมว ใช้ชื่อวงศ์ว่า Strigidae ซึ่งแบ่งออกได้เป็น 2 วงศ์ (อีกวงศ์หนึ่ง นั่นคือ Tytonidae ซึ่งเป็นวงศ์ของนกแสก)
มีลักษณะทั่วไปที่เป็นลักษณะเด่นชัด คือ มีตากลมโตสีเหลือง และมีตาอยู่ด้านหน้า ในบางสกุลหรือบางชนิด จะมีขนหูตั้งขึ้นต่อจากคิ้ว ตาสองข้างอยู่ด้านหน้า เหนือปาก เป็นเหมือนรูปจมูก มีเส้นสีที่แสดงเขตใบหน้าอย่างชัดเจน จะงอยปากงุ้มแหลมคม ปากงุ้มแหลม ปากและขาสีเนื้อ มีเล็บนิ้วยาวสำหรับฉีกเหยื่อที่จับได้
สีขนส่วนใหญ่ของหลัง-ปีก-อก และท้อง จะเป็นสีน้ำตาล-น้ำตาลเข้ม และมีลายน้ำตาลเข้ม-ดำ อก และท้องจะมีสีอ่อน
กว่าหลังและปีก หางจะไม่ยาว แต่ทั้งนี้ทั้งนั้น ลวดลายของอกและท้องรวมทั้งสีขนจะแตกต่างกันในแต่ละชนิด
นอกจากนี้แล้ว นกในวงศ์นี้ ยังสามารถหมุนคอได้เกือบรอบตัวได้ถึง 270 องศา เนื่องจากมีกระดูกสันหลังตรงคอ 14 ชิ้น ซึ่งมากกว่าสัตว์ชนิดใด ๆ ในโลก
โดยมากแล้วเป็นนกที่หากินในเวลากลางคืน โดยอาหารหลักได้แก่ หนู และสัตว์ชนิดอื่น เช่น สัตว์เลื้อยคลานขนาดเล็ก เป็นต้น มีพฤติกรรมการกินอาหารที่มักกลืนเหยื่อเข้าไปทั้งตัว และจะสำรอกส่วนที่ย่อยไม่ได้เช่น กระดูกหรือก้อนขน ออกมาเป็นก้อนทีหลัง อาจมีบางชนิดที่กินปลาเป็นอาหาร
มีขนาดแตกต่างกันมาก ตั้งแต่ นกเค้าเอลฟ์ ("Micrathene whitneyi") ที่มีน้ำหนักเพียง 40 กรัม ความยาวลำตัวเพียง 14 เซนติเมตร ความยาวปีก 20 เซนติเมตร จนถึง นกเค้าอินทรียูเรเชีย ("Bubo bubo") ที่มีความยาวปีกยาวกว่า 75 เซนติเมตร น้ำหนัก 4.20 กิโลกรัม นับเป็นนกที่มีขนาดใหญ่ที่สุดในวงศ์และอันดับนี้
ปัจจุบัน พบทั้งหมดราว 200 ชนิด แบ่งได้เป็น 25 สกุล ซึ่งสูญพันธุ์ไปแล้ว 4 (ดูในตาราง) พบได้ทุกทวีปทั่วโลก ไม่เว้นแม้แต่บริเวณขั้วโลกเหนือ พบได้ในหลากหลายภูมิประเทศ ตั้งแต่ในป่าดิบที่มีความสูงจากระดับน้ำทะเล 200 เมตร จนถึงชุมชนมนุษย์ในเมืองใหญ่ สำหรับในประเทศไทยพบได้ทั้งหมด 17 ชนิด
วงศ์นกแสก
วงศ์นกแสก (, วงศ์: Tytonidae) เป็นวงศ์ของนกล่าเหยื่อในอันดับนกเค้าแมว (Strigiformes) ใช้ชื่อวงศ์ว่า Tytonidae
นับเป็นวงศ์ของนกเค้าแมววงศ์หนึ่ง นอกเหนือจากวงศ์นกเค้าแมว (Strigidae)
มีลักษณะทั่วไป คือ มีขนาดใหญ่กว่านกในวงศ์นกเค้าแมว ใบหน้ากลมแบน มีขนสีขาวเต็มหน้า ทำให้คล้ายรูปหัวใจ ตามีสีดำ อยู่ด้านหน้า และมีขนาดเล็กกว่าวงศ์นกเค้าแมว ปากเป็นจะงอยงุ้ม สีเหลืองเทา ชมพู หลังและปีกสีน้ำตาลอ่อน มีสีน้ำตาลเทาเป็นส่วน ๆ คอ อก ท้อง สีขาว ขาวนวล มีจุดสีน้ำตาลเข้มทั่วไป ปีกยาว หางสั้น ขนปีกและหางมีลายขวางสีเหลืองสลับน้ำตาลอ่อน ขาใหญ่ มีขนคลุมขา ตีนสีชมพู นิ้วมีเล็บยาว รูปร่างลักษณะตัวผู้และตัวเมียจะคล้ายกัน โดยตัวเมียจะโตกว่าเล็กน้อย ลำตัวตั้งตรง
มีพฤติกรรมการหากินและเป็นอยู่คล้ายกับนกในวงศ์นกเค้าแมว
โดยแบ่งออกได้เป็น 2 สกุล 16 ชนิด และยังมีอีก 4 สกุล ที่สูญพันธุ์ไปแล้ว (ดูในตาราง)
พบกระจายพันธุ์ไปในทุกทวีปทั่วโลก ในหลายภูมิประเทศ ทั้งในป่าดิบที่มีความสูงจากระดับน้ำทะเล จนถึงชุมชนเมืองของมนุษย์ สำหรับในประเทศไทย พบได้ 3 ชนิด คือ นกแสก ("Tyto alba") นกแสกทุ่งหญ้า ("Tyto capensis") และนกแสกแดง ("Phodilus badius") ซึ่งมีขนาดเล็กกว่า และพบได้เฉพาะในป่าเท่านั้น
สโมสรฟุตบอลวิมเบิลดัน
สโมสรฟุตบอลวิมเบิลดัน () เป็นชื่อของอดีต สโมสรฟุตบอล ในประเทศอังกฤษเจ้าของฉายา เครซี่ แก๊ง
วิมเบิลดัน ก่อตั้งขึ้นเมื่อปี ค.ศ. 1889 โดยใช้ชื่อในตอนนั้นว่า วิมเบิลดัน โอลด์ เซ็นทรัล คลับ ซึ่งในขณะนั้นทีมยังเป็นทีมสมัครเล่นยังไม่ได้เข้าร่วม ฟุตบอลลีก ต่อมาได้ขยับฐานะของทีมขึ้นเป็นทีมกึ่งอาชีพ
จนถึงปี ค.ศ. 1977 ทีมจึงได้เข้าร่วมฟุตบอลลีกเป็นครั้งแรกและได้ขึ้นสู่ลีกสูงสุดในขณะนั้นคือ ดิวิชั่น 1 (เดิม) ในปี ค.ศ. 1986
ในปี ค.ศ. 1988 วิมเบิลดันก็สามารถคว้าแชมป์ เอฟเอคัพ เป็นครั้งแรกและครั้งเดียวของสโมสรด้วยการพลิกล็อกเอาชนะยอดทีมในยุคนั้นอย่าง สโมสรลิเวอร์พูล ได้สำเร็จ
หลังจากที่สโมสรได้เล่นใน พรีเมียร์ลีก นานถึง 14 ปีในที่สุดก็ตกชั้นจากพรีเมียร์ลีกในปี ค.ศ. 2000 หลังจากนั้นสโมสรก็ร่วงลงไปยังลีกต่ำสุดคือ ดิวิชั่น 4 อังกฤษ (เดิม) ในปี ค.ศ. 2004 ก่อนที่ทางสโมสรจะตัดสินใจย้ายที่ตั้งจากย่านวิมเบิลดันทางตอนใต้ของลอนดอนไปยังย่านมิลตันคีย์สทางเหนือของลอนดอนจนถึงปัจจุบันเพราะย่านวิมเบิลดันไม่ได้รับความนิยมพร้อมกับเปลี่ยนชื่อทีมเป็น มิลตัน คีย์ส ดอน
เจ้าชายจิกเยล อุกเยน วังชุก
เจ้าฟ้าชายจิกเยล อุกเยน วังชุก ประสูติเมื่อวันที่ 16 กรกฎาคม ค.ศ. 1984 พระองค์เป็นทรงพระราชโอรสใน สมเด็จพระราชาธิบดีจิกมี ซิงเย วังชุก และ สมเด็จพระราชินี อาชิ ดอร์จิ วังโม วังชุก ซึ่งเป็นพระอัครมเหสีพระองค์ที่หนึ่งในบรรดาพระอัครมเหสีทั้งสี่พระองค์ เจ้าชายจิกเยล อุกเยน วังชุก มีพระเชษฐภัคินีร่วมพระราชมารดา 1 พระองค์ ซึ่งมีพระนามว่า เจ้าฟ้าหญิงอาชิ โซเนม เดเชน วังชุก
เจ้าฟ้าชายจิกเยล อุกเยน วังชุก เป็นพระราชอนุชาต่างพระราชมารดาในสมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏาน รัชสมัยที่ 5 แห่งราชวงศ์วังชุก
ปัจจุบันพระองค์ทรงได้พ้นจากการเป็นองค์รัชทายาทโดยสันนิษฐาน หลังจากสมเด็จพระราชาธิบดีจิกมี เคเซอร์ นัมเกล วังชุก ได้ทรงให้พระกำเนิดพระราชโอรส พระนามว่า เจ้าฟ้าชายจิกมี นัมเกล วังชุก องค์รัชทายาท เมื่อวันที่ 5 กุมภาพันธ์ ค.ศ. 2016
พระองค์ได้รับศึกษาในโรงเรียนระดับมัธยมศึกษาที่ Yangchenphug ระดับปริญญาที่ Choate Rosemary Hall ใน Wallingford,Connecticut,สหรัฐอเมริกา ทรงจบการศึกษาในปี 2003 พระองค์เริ่มเรียนประวัติศาสตร์และการเมืองที่วิทยาลัยเซนต์ปีเตอร์,Oxford,ในสหราชอาณาจักรเมื่อปี 2003 จบการศึกษาในปี 2007
พระองค์ทรงร่วมกันรับผิดชอบกับพระพี่น้องของพระองค์ เสด็จพระราชดำเนินอย่างกว้างขวางเพื่อทรงเป็นผู้แทนของพระมหากษัตริย์ในการทรงงานต่างๆในราชอาณาจักรภูฏานเช่นเดียวกับในต่างประเทศ ในปี 2008 พระองค์ได้เสด็จพระราชดำเนินไปยังSmithsonian Folklife เทศกาลที่พระองค์ทรงจัดส่งที่อยู่ที่เปิด ก่อนที่จะทรงข้ามเขตพื้นที่จัดงานเทศกาล,และทรงมีพระปฏิสัมพันธ์กับผู้เข้าชม ในตอนท้ายของงานเทศกาลพระองค์ได้เสด็จพระราชดำเนินด้วยนักแสดงหลายที่จะเข้าร่วมงานเทศกาลภูฏานที่ 
University of Texas at El Paso
ในฐานะผู้แทนของพระมหากษัตริย์แห่งราชอาณาจักรภูฏานที่คณะกรรมการโอลิมปิก พระองค์ได้ไปเยือน Copenhagen เพื่อทรงเข้าร่วมการแข่งขันกีฬาโอลิมปิก XIII Olympic Congress ในปี 2009
เจ้าฟ้าชายจิกเยล อุกเยน วังชุก และพระพี่น้องของพระองค์ทรงมีความสนพระทัยในการมีส่วนร่วมในกิจกรรมกีฬาต่างๆเช่น ยิงธนู, บาสเก็ตบอล และ ขี่จักรยาน
เจ้าฟ้าชายจิกเยล อุกเยน วังชุกกับพระเชษฐภคินีของพระองค์ คือ เจ้าฟ้าหญิงโซเนม เดเชน ได้ทรงเปิดให้บริการ Tarayana มูลนิธิคณะกรรมการบริหาร ซึ้งก่อตั้งขึ้นโดยพระราชมารดาของทั้งสองพระองค์ คือ สมเด็จพระราชินีดอร์จิ วังโม วังชุก มีรากฐานที่มุ่งเน้นไปที่ความพยายามต่างๆที่จะลดความยากจนในประเทศภูฏาน
2002 หน่วยเฉพาะกิจ พันธุ์ฆ่าผี
2002 หน่วยเฉพาะกิจ พันธุ์ฆ่าผี () ภาพยนตร์แอ็คชั่นแฟนตาซีสัญชาติฮ่องกง นำแสดงโดย เซียะ ถิงฟง, ฝง เต๋อหลุน กำกับโดย วิลสัน ยิป
อาเฉา เป็นตำรวจฮ่องกงหน่วยเฉพาะกิจ "2002" ที่ทำหน้าที่สำหรับจัดการผีหรือปีศาจโดยเฉพาะ อาเฉามีสัมผัสที่หกที่สามารถมองเห็นหรือติดต่อกับวิญญาณได้ โดยความช่วยเหลือจาก แซม วิญญาณตนหนึ่ง ที่กำลังจะไปผุดไปเกิด ขณะที่หน่วยงาน 2002 นี้กำลังจะถูกยุบ แซมก็กำลังจะไปเกิดใหม่ อาฟง ตำรวจจราจรจึงขอเข้ามาร่วมทำหน้าที่นี้ด้วย วันหนึ่ง ขณะที่อาเฉาได้ปราบปีศาจไฟในดิสโกเธค ทำให้ปีศาจน้ำ ซึ่งเป็นแฟนหนุ่มของปีศาจไฟโกรธแค้น จึงทำให้ตามล่าล้างทั้งคู่"2002" นับได้ว่าเป็นภาพยนตร์ที่ล้มเหลวทางรายได้เมื่อเข้าฉาย โดยทำรายได้ไปเพียงแค่ 7,984,660 เหรียญฮ่องกงเท่านั้น แต่ทว่าได้รับเสียงวิจารณ์ไปในทางที่ดี ด้วยมีหลากหลายอารมณ์ทั้งตลก โรแมนติก สนุก และแฟนตาซี และทำให้วิลสัน ยิป ผู้กำกับที่มีผลงานล้มเหลวมาหลายเรื่องก่อนหน้านั้น ได้มีชื่อเสียงขึ้นมา
ภาพยนตร์ได้ฉายทางโทรทัศน์ทางช่อง 7 ในวันพุธที่ 29 กุมภาพันธ์ พ.ศ. 2555 เวลา 08.25 น.
โรงพยาบาลก่วงหัว
โรงพยาบาลก่วงหัว (; ) เป็นโรงพยาบาลขนาดใหญ่ ในเกาลูนใต้ของฮ่องกง โรงพยาบาลแห่งนี้ตั้งอยู่ที่ถนนวอเตอร์ลู ในเขตวอเตอร์ลู
อดีตอาคารหลักของโรงพยาบาลก่วงหัวเป็นเขตสงวนและเรือนของตงหัวกรุ๊ปออฟฮอสพิทอลมิวเซียม
โรงพยาบาลแห่งนี้เริ่มดำเนินการใน ค.ศ. 1911 ในรูปแบบโรงพยาบาลแพทย์แผนจีนที่ดำเนินการโดยองค์กรการกุศลระดับชุมชน ภายหลังจากโรงพยาบาลได้รับการจัดกลุ่มร่วมกับโรงพยาบาลตงหัว และโรงพยาบาลตงหัวตะวันออก ในรูปแบบของตงหัวกรุ๊ปออฟฮอสพิทอล ซึ่งโรงพยาบาลก่วงหัวค่อยๆเป็นโรงพยาบาลเต็มรูปแบบทั้งในด้านแพทย์แผนจีนและแผนตะวันตก
ในช่วงแรก ทางโรงพยาบาลได้เสนอให้บริการทางการแพทย์โดยไม่คิดค่ารักษาแก่ผู้ที่ไม่สามารถชำระเงินได้โดยการระดมทุนจากผู้ประกอบการค้าในชุมชนแทน ซึ่งธรรมเนียมดังกล่าวยังคงสืบทอดมาจนถึง ณ วันนี้
โรงพยาบาลมีบทบาทสำคัญในบทบาทการยับยั้งการแพร่ระบาดโรคซาร์ส ซึ่งมาจากมณฑลกวางตุ้งไปสู่ฮ่องกงในช่วงต้น ค.ศ. 2003 เมื่อวันที่ 21 กุมภาพันธ์ หลิว เจียนหลุน แพทย์ชาวจีนอายุ 64 ปี ผู้ซึ่งได้เข้ารับการรักษาโรคซาร์สในมณฑลกวางตุ้งได้เดินทางมายังฮ่องกงเพื่อร่วมงานแต่งงาน เขาเข้าพักในโรงแรมเมโทรโพล (ชั้น 9 ห้อง 911) แม้ว่าอาการเขาจะดีขึ้นตั้งแต่วันที่ 15 กุมภาพันธ์ ซึ่งเขารู้สึกดีพอที่จะเดินทาง, ไปร้านค้า และชมสถานที่ท่องเที่ยวกับน้องเขยของเขาก็ตาม แต่วันที่ 22 กุมภาพันธ์ เขาได้ขอการดูแลอย่างเร่งด่วนที่โรงพยาบาลก่วงหัว และได้เข้ารับการรักษาในแผนกผู้ป่วยหนัก ก่อนที่เขาจะเสียชีวิตในวันที่ 4 มีนาคม ราว 80 เปอร์เซ็นต์ที่มีอาการได้ตรวจสอบย้อนมายังแพทย์ท่านนี้ และในวันที่ 25 กุมภาพันธ์ น้องเขยวัย 53 ปีของนายแพทย์จากมณฑลกวางตุ้ง ได้เดินทางมายังโรงพยาบาลก่วงหัว โดยเขาไม่ได้รับการรักษาในวันนั้น แต่อาการป่วยของเขาได้แย่ลงและเขาได้รับการรักษาในวันที่ 1 มีนาคม ก่อนที่เขาจะเสียชีวิตเมื่อวันที่ 19 มีนาคม
หม่า อิงจิ่ว ประธานาธิบดีคนปัจจุบันแห่งสาธารณรัฐจีน เกิดที่โรงพยาบาลแห่งนี้ในปี ค.ศ. 1950 โดยข้อมูลนี้ได้แสดงอยู่ในพิพิธภัณฑ์ของโรงพยาบาล
ซิมทาวเวอร์
เกมส์ซิมทาวเวอร์ ช่วยให้ผู้เล่นได้สร้างและการบริหารดำเนินการของตึกระฟ้าอเนกประสงค์รูปแบบใหม่ ผู้เล่นวางแผนสร้างสิ่งอำนวยความสะดวกต่างๆ ในตึกนี้เช่น ภัตตาคาร ห้องพักอาศัย ห้องทำงาน และ ลิฟท์ เพื่อป้องกันไม่ให้ผู้เช่าย้ายออกจากตึกนี้ ผู้เล่นต้องตอบสนองความต้องการของผู้เช่า โดยสร้างศูนย์การแพทย์ มีที่จอดรถมากมาย มีสิ่งอำนวยความสะดวก รวมทั้งทำความสะอาดห้องพักโรงแรมโดยแม่บ้านอยู่เสมอ และยังเป็นที่เกี่ยวข้องกับการจราจรการจัดการลิฟท์ซิมทาวเวอร์ซึ่งสร้างขึ้นรอบๆ โปรแกรมจำลองลิฟท์ สถานที่สำคัญอย่างมากต่อการจัดการลิฟท์ที่ดี
ศุภัคชญา สุขใบเย็น
ศุภัคชญา สุขใบเย็น (เดิมชื่อ เพียงฟ้า ใบเย็น) เป็นที่รู้จักจากการร้องเพลงในยูทูป ในนาม wonderframe นอกจากนี้เฟรมยังมีความสามารถในการแต่งเพลง ก่อนหน้านี้เฟรมเคยเป็นผู้เข้าแข่งขันรายการ เดอะสตาร์ ค้นฟ้าคว้าดาว ปี 8 ผู้สมัครจากภาคกลาง หมายเลขสมัคร B3747 เข้ารอบ 8 คนสุดท้าย เป็นอันดับที่ 4 และได้รับหมายเลขประจำตัวของ 8 คนสุดท้าย คือ หมายเลข 3
ศุภัคชญา สุขใบเย็น หรือ เฟรม เกิดเมื่อวันที่ 10 กันยายน พ.ศ. 2537 ปัจจุบันกำลังศึกษาที่ คณะนิเทศศาสตร์ มหาวิทยาลัยกรุงเทพ เข้าสู่วงการโดยการเป็น 1 ใน 8 ผู้เข้าแข่งขันสุดท้ายของการแข่งขันร้องเพลง เดอะสตาร์ ค้นฟ้าคว้าดาว ปีที่ 8 โดยก่อนหน้านั้นเคยเข้าแข่งขันในรายการเดอะสตาร์ ค้นฟ้าคว้าดาว ปีที่ 6 และปีที่ 7
ไป่ จิง
ไป่ จิง (; ; 4 มิถุนายน ค.ศ. 1983 — 28 กุมภาพันธ์ ค.ศ. 2012) เกิดที่เมืองเถียวปิงซัน มณฑลเหลียวหนิง สำเร็จการศึกษาจากสถาบันการศึกษาละครกลาง (Central Academy Of Drama) ซึ่งเป็นนักแสดงหญิงจากประเทศจีนแผ่นดินใหญ่
ไป่จิงสำเร็จการศึกษาจากสถาบันการศึกษาละครกลางใน ค.ศ. 2002 ก่อนที่จะมีผลงานการแสดงภาพยนตร์อย่างต่อเนื่อง ทั้ง "สามก๊ก ขุนศึกเลือดมังกร", "Legend of Xiangxi" และ "Kung Fu Wing Chun" ซึ่งเธอมีความโดดเด่นในด้านกังฟู และได้รับการสนับสนุนในฐานะ มิเชลล์ โหย่ว คนถัดไป
มารีอูปัล
มารีอูปัล () เป็นเมืองท่าและเมืองอุตสาหกรรมที่สำคัญทางตะวันออกเฉียงใต้ของประเทศยูเครน ตั้งอยู่บนชายฝั่งทะเลอะซอฟ
ฆาตกรตัวอักษร
ฆาตกรตัวอักษร () เป็นคดีฆาตกรรมที่ยังมิได้รับการคลี่คลาย เกิดขึ้นในช่วง พ.ศ. 2514 - พ.ศ. 2516 ในรอเชสเตอร์, รัฐนิวยอร์ก โดยเด็กสาว 3 คนถูกข่มขืนและฆ่ารัดคอ ชื่อของคดีถูกตั้งมาจากข้อเท็จจริงที่ว่าชื่อและนามสกุลของเหยื่อแต่ละคนขึ้นต้นด้วยตัวอักษรที่พ้องกัน นอกจากนั้นชื่อของเมืองที่พบศพเหยื่อแต่ละคนยังมีตัวอักษรขึ้นต้นพ้องกันกับชื่อเหยื่ออีกด้วยฆาตกรของคดีไม่เคยถูกนำตัวมาดำเนินคดีในขณะที่อีกหลายร้อยคนตกเป็นผู้ต้องสงสัย คดีเคยมี "บุคคลในความสนใจ" ของทางตำรวจเป็นชายคนหนึ่ง อย่างไรก็ดีเขาได้ทำการฆ่าตัวตายหลังจากเหยื่อรายสุดท้ายถูกฆาตกรรม 6 สัปดาห์และผลทดสอบดีเอ็นเอในปี พ.ศ. 2550 ก็ระบุว่าเขาไม่ใช่ฆาตกร นอกจากนี้ในคดีของคาร์เมน โคลอน ลุงของเธอก็ยังตกเป็นผู้ต้องสงสัยอีกด้วยจนกระทั่งเขาฆ่าตัวตายในปี พ.ศ. 2534
ผู้ต้องสงสัยอีกรายคือเคนเนธ เบียนชิ ผู้ซึ่งเป็นพ่อค้าไอติมแผงลอยในรเชสเตอร์ในช่วงที่เกิดคดี ซึ่งจุดที่เขาค้าขายใกล้กับจุดพบศพในสองคดีแรก ซึ่งโดยพื้นเพแล้วเขาเป็นชาวโรเชสเตอร์โดยกำเนิดก่อนจะย้ายไปยังลอสแอนเจลิสพร้อมกับลูกพี่ลูกน้องของเขา แอนเจโล บัวโน ซึ่งต่อมาทั้งสองถูกจับกุมตัวเนื่องจากได้ร่วมกันก่อคดีฆาตกรรมบีบคอบริเวณลาดเขา () ระหว่างปี พ.ศ. 2520 - พ.ศ. 2521 เคนเนธไม่เคยได้รับการตัดสินโทษในคดีฆาตกรตัวอักษร เขาพยายามที่จะเรียกร้องให้ทางตำรวจโรเชสเตอร์ตัดชื่อเขาออกจากรายชื่อผู้ต้องสงสัยในคดีมาโดยตลอด อย่างไรก็ตามมีพยานหลักฐานถึงการพบเห็นรถยนต์ของเขาบริเวณจุดพบศพเหยื่อสองในสามรายของคดีนี้ เคนเนธยังคงให้การปฏิเสธถึงความเกี่ยวข้องกับคดีนี้มาโดยตลอด ชื่อของเขายังคงอยู่ในรายชื่อผู้ต้องสงสัย11 เมษายน พ.ศ. 2554 โจเซฟ นาโซ อายุ 77 ปี ซึ่งพื้นเพเดิมเป็นชาวนิวยอร์กอาศัยอยู่ในเขตเมืองรอเชสเตอร์ระหว่างช่วงเวลาของเหตุฆาตกรรม ถูกจับกุมตัวในรีโน, รัฐเนวาดา เนื่องจากก่อคดีฆาตกรรมเหยื่อสี่รายในแคลิฟอร์เนียซึ่งเกิดขึ้นในช่วง พ.ศ. 2520 ซึ่งเหยื่อสี่คนมีชื่อดังต่อไปนี้ รอกซีน รอกแกช, พาเมลา พาร์สัน, เทรซี โทโฟยา และคาร์เมน โคลอน (เหยือคนละคนกับในคดี เพียงแต่มีชื่อและนามสกุลเหมือนกัน) ซึ่งจะสังเกตได้ว่าลักษณะการเลือกเหยื่อมีความเหมือนกับในคดีฆาตกรรมตัวอักษร โดยเหยื่อทั้งสี่รายถูกระบุโดยทางการว่าเป็นโสเภณี ขณะนี้เขาถูกจับตามองเป็น "บุคคลในความสนใจ" ของทางการในคดีฆาตกรตัวอักษรที่นิวยอร์ก ในสมุดบันทึกส่วนตัวของเขามีข้อความระบุถึงการข่มขืนหญิงสาวในป่าบัฟฟาโล ซึ่งสันนิษฐานถึงป่าทางตอนเหนือของรัฐนิวยอร์ก นอกจากนี้โจเซฟยังเป็นช่างภาพมืออาชีพผู้ท่องเที่ยวระหว่างแคลิฟอร์เนียและนิวยอร์กอยู่โดยตลอดในช่วงทศวรรษที่ผ่านมา
โทมิ
โทมิ () เป็นเมืองในจังหวัดนางาโนะ ประเทศญี่ปุ่น สถาปนาขึ้นเมื่อวันที่ 4 เมษายน ค.ศ. 2004 จากการควบรวมหมู่บ้านคิตามิมากิกับตำบลโทบุเป็นเมืองใหม่ มีจำนวนประชากร 32,185 คน
คดีวอเตอร์เกต
คดีวอเตอร์เกต () คือเหตุอื้อฉาวทางการเมืองระหว่างช่วงต้นคริสต์ทศวรรษที่ 1970 ในสหรัฐอเมริกา เป็นเหตุการณ์สืบเนื่องมาจากเหตุการณ์ลักลอบโจรกรรมสำนักงานใหญ่ของพรรคเดโมแครต ณ อาคารวอเตอร์เกตคอมเพลกซ์ในกรุงวอชิงตัน ดี.ซี. เมื่อเดือนมิถุนายน ค.ศ. 1972 ในขณะที่คณะทำงานของประธานาธิบดีริชาร์ด นิกสัน พยายามปกปิดหลักฐานถึงการข้องเกี่ยวในเหตุโจรกรรมดังกล่าว จนในที่สุดเรื่องอื้อฉาวนี้นำไปสู่การลาออกของประธานาธิบดีริชาร์ด นิกสัน เมื่อวันที่ 9 สิงหาคม ค.ศ. 1974 ซึ่งเป็นการลาออกครั้งแรกและครั้งเดียวของประธานาธิบดีในประวัติศาสตร์อเมริกัน เหตุการณ์นี้ยังนำไปสู่การฟ้องร้อง, การไต่สวน, การลงโทษ และการจำคุกบุคคลที่มีส่วนเกี่ยวข้องทั้ง 43 คน รวมไปถึงคณะทำงานระดับสูงของรัฐบาลนิกสันอีกหลายสิบคน
เหตุอื้อฉาวเริ่มต้นขึ้นด้วยการจับกุมชายห้าคนในคดีลักลอบโจรกรรมข้อมูลในที่ทำการใหญ่พรรคเดโมแครต ณ อาคารวอเตอร์เกตคอมเพลกซ์ เมื่อวันที่ 17 มิถุนายน ค.ศ. 1972 โดยสำนักงานสอบสวนกลางแห่งสหรัฐอเมริกา (เอฟบีไอ) เชื่อมโยงเส้นทางการเงินของคนร้ายทั้งห้าคนจนสาวไปถึงกองทุนหนึ่ง ซึ่งเป็นกลุ่มระดมทุนสำหรับการลงชิงตำแหน่งประธานาธิบดีสมัยที่สองของนิกสัน ขณะที่หลักฐานทั้งหมดพุ่งชี้ไปยังคณะทำงานของประธานาธิบดี รวมไปถึงพนักงานเบิกความฟ้องในคณะทำงานสืบสวนคดีวอเตอร์เกตซึ่งตั้งโดยวุฒิสภา ในเดือนกรกฎาคม ค.ศ. 1973 คณะสอบสวนเปิดเผยว่าภายในห้องทำงานของประธานาธิบดีนิกสันมีระบบบันทึกเสียงอยู่ และได้บันทึกการสนทนาต่างๆ เอาไว้มากมาย ใจความจากเทปบันทึกเสียงเหล่านั้นชี้ให้เห็นว่าประธานาธิบดีนิกสันเคยพยายามที่จะปกปิดถึงการมีส่วนรู้เห็นในการโจรกรรมข้อมูล ณ ที่ทำการพรรคเดโมแครต หลังจากมีการต่อสู้ฟ้องร้องคดีความจำนวนมากมายหลายรอบในชั้นศาล ศาลฎีกาสูงสุดแห่งสหรัฐอเมริกามีคำตัดสินให้ประธานาธิบดีต้องส่งมอบเทปบันทึกเสียงทั้งหมดแก่พนักงานสืบสวนของรัฐ นิกสันจึงต้องจำยอมส่งมอบเทปตามคำตัดสิน
หลังจากเผชิญแรงกดดันจากสังคม, การฟ้องร้องในสภาผู้แทนราษฎร และมีความเป็นไปได้สูงว่าวุฒิสภาจะมีมติลงโทษประธานาธิบดี นิกสันจึงลาออกจากการเป็นประธานาธิบดีแห่งสหรัฐอเมริกา ณ วันที่ 9 สิงหาคม ค.ศ. 1974 ซึ่งประธานาธิบดีคนต่อมา เจอรัลด์ ฟอร์ด ได้ทำการนิรโทษกรรมให้แก่นิกสัน
คดีดังกล่าวนี้ถูกสอบสวนโดยผลมาจากการที่เดอะวอชิงตันโพสต์ หนังสือพิมพ์ชื่อดังของอเมริกา คอยผลักดันและติดตามข่าวสารโดยตลอด ทำให้สำนักงานสืบสวนสอบสวนกลางหรือเอฟบีไอ จำเป็นต้องทำการสืบสวนและผลักดันตนเองให้พ้นจากอำนาจของนิกสัน
ชาวจีนในอินเดีย
ชาวจีนในอินเดีย (Chinese in India) หรือชาวอินเดียเชื้อสายจีน เป็นกลุ่มชนที่สืบเชื้อสายมาจากชาวจีนที่อพยพเข้ามาตั้งหลักแหล่งในอินเดียเมื่อราว พ.ศ. 2313 ส่วนใหญ่เข้ามาที่กัลกัตตาซึ่งเป็นเมืองหลวงในบริติชอินเดียในขณะนั้น การเดินทางของชาวจีนจะเข้ามากับเรือสินค้าจากจีน ชาวจีนเหล่านี้ บางส่วนเข้ามาทำงานในโรงงานน้ำตาล บางส่วนเข้าไปตั้งรกรากในย่านถนนโบว์บาร์ซาร์ ต่อมาในพุทธศตวรรษที่ 24 มีชาวจีนจากกวางตุ้ง ส่วนใหญ่เป็นช่างไม้อพยพเข้ามาอีกกลุ่มหนึ่ง ส่วนใหญ่ทำงานเป็นช่างไม้ ช่างรองเท้า และเป็นคนงานในโรงงานฟอกหนัง ยิ่งเมื่อประเทศจีนประสบปัญหาความไม่สงบ ชาวจีนจึงอพยพเข้ามามากขึ้น ส่วนใหญ่จะแบ่งแยกอาชีพอย่างชัดเจน เช่นชาวฮกเกี้ยนทำธุรกิจฟอกหนัง ชาวกวางตุ้งเป็นช่างไม้ ชาวหูเป่ยเปิดร้านทันตกรรม ชาวเซี่ยงไฮ้เปิดร้านซักรีด และชาวจีนยังเปิดโรงฝิ่นอย่างถูกกฎหมายจนถึง พ.ศ. 2490
ต่อมาเมื่อเกิดสงครามจีน-อินเดียใน พ.ศ. 2505 ทำให้ชาวจีนในอินเดียถูกมองเป็นศัตรู บางส่วนถูกริบทรัพย์และส่งตัวเข้าค่ายกักกัน บางส่วนอพยพออกนอกประเทศไปตั้งหลักแหล่งในแคนาดาและออสเตรเลีย
ชาวจีนเหล่านี้ยังคงพูดภาษาจีนได้ แม้ว่าจะพูดภาษาฮินดีและภาษาเบงกาลีได้ด้วย แต่เด็กรุ่นใหม่จะนิยมเรียนในโรงเรียนที่สอนเป็นภาษาอังกฤษและภาษาฮินดีมากกว่า วัฒนธรรมโดดเด่นของชาวอินเดียเชื้อสายจีนคืออาหารจีนที่เป็นที่นิยมในท้องถิ่นด้วย เช่น ฮักกา เป็นบะหมี่ผัดลักษณะคล้ายราดหน้า เขาว์เมน เป็นบะหมี่ผัดแห้ง ซึ่งเป็นอาหารจานเด่นที่พบได้ทั่วไปในกัลกัตตา และยังคงมีการเฉลิมฉลองในวันตรุษจีน สารทจีนและวันไหว้พระจันทร์อยู่
ธวัช บุญเฟื่อง
พลตำรวจตรี ธวัช บุญเฟื่องเกิดเมื่อวันที่ 15 มกราคม พ.ศ. 2492 อดีตรองเลขาธิการนายกรัฐมนตรี ฝ่ายการเมือง อดีตผู้รักษาการเลขาธิการนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตรองผู้บัญชาการตำรวจภูธร ภาค 8 และเป็นนักเรียนเตรียมทหาร 10 รุ่นเดียวกับ พ.ต.ท.ทักษิณ ชินวัตร
ธวัช บุญเฟื่อง เข้ารับราชการตำรวจจนกระทั่งได้รับแต่งตั้งเป็นรองผู้บัญชาการตำรวจภูธร ภาค 8 ต่อมาได้สมัครเข้าเป็นสมาชิกพรรคเพื่อไทย โดยถูกจัดอยู่ในผู้สมัครสมาชิกสภาผู้แทนราษฎร แบบบัญชีรายชื่อ ลำดับที่ 90 และได้รับแต่งตั้งเป็นรองเลขาธิการนายกรัฐมนตรี ฝ่ายการเมือง ในรัฐบาลของนางสาวยิ่งลักษณ์ ชินวัตร ซึ่งในช่วงเดือนกุมภาพันธ์ พ.ศ. 2555 ได้รับแต่งตั้งให้รักษาการเลขาธิการนายกรัฐมนตรี แทนนายบัณฑูร สุภัควณิช ที่ลาออกจากตำแหน่ง จนกระทั่งมีการแต่งตั้งนายสุรนันทน์ เวชชาชีวะ ดำรงตำแหน่งดังกล่าวในเดือนมิถุนายน พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 92
กรมพลร่ม (สหราชอาณาจักร)
กรมพลร่ม เป็นทหารราบส่งทางอากาศของกองทัพบกอังกฤษ หนึ่งกองพันขึ้นตรงต่อผู้อำนวยการกำลังพิเศษในกลุ่มสนับสนุนกำลังพิเศษอย่างถาวร ส่วนกองพันอื่น ๆ เป็นหน่วยย่อยทหารพลร่มของขบวนเคลื่อนที่เร็วของกองทัพบกอังกฤษ กองพลน้อยโจมตีทางอากาศ 16 กรมพลร่มเป็นเพียงกรมทหารราบสามัญเพียงกรมเดียวที่ไม่เคยถูกรวมกับหน่วยอื่นนับแต่สิ้นสุดสงครามโลกครั้งที่สอง
ลัลณ์ลลิน เตจะสา เวศซ์
ลัลณ์ลลิน เตจะสา เวศซ์ (ชื่อเดิม: เวณิกา เตจะสา) ชื่อเล่น เฌอเบลล์ (ชื่อเล่นเดิม: เบลล์) เกิด 28 กุมภาพันธ์ พ.ศ. 2535) เป็นคน เชียงใหม่ ตั้งแต่กำเนิด ภูมิลำเนาอยู่ที่ ภูเก็ต เป็นนักแสดงสังกัด เอ็กแซ็กท์ ผลงานละครเรื่องแรกคือ บทบาท เทเรซ่า นางเอกร่วมในละครเรื่อง ลิขิตฟ้าชะตาดิน ออกอากาศทาง ช่อง 5 ละครที่ทำให้มีชื่อเสียงโด่งดังคือ ดอกโศก และการพลิกบทร้ายครั้งแรก ใน สื่อริษยา
เฌอเบลล์มิได้เป็นลูกครึ่งแม้มีทั้งชื่อเล่นและนามสกุลคล้ายคนต่างชาติ ทั้งนี้นามสกุลเวศซ์นั้นเป็นของบิดาบุญธรรมซึ่งเป็นชาวเบลเยียม ส่วนชื่อเฌอเบลล์มาจากการนำคำภาษาฝรั่งเศส 2 คำมาประสมกัน คือ "เชรี" () แปลว่า ผู้เป็นที่รัก กับ "แบล" () แปลว่า สวย ปัจจุบัน เฌอเบลล์สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต
ปลากะรังลายจุด
ปลากะรังลายจุด หรือ ปลากะรังน้ำกร่อย (; ) ปลาทะเลและปลาน้ำกร่อยขนาดใหญ่ชนิดหนึ่ง ในวงศ์ปลากะรัง (Serranidae)
มีรูปร่างทั่วไปคล้ายกับปลากะรังทั่วไป พบกระจายพันธุ์อยู่ทั่วไปในบริเวณชายฝั่งหรือปากแม่น้ำที่เป็นน้ำกร่อย ตั้งแต่ทะเลแดง, อินโด-แปซิฟิก จนถึงทะเลญี่ปุ่น และออสเตรเลีย กินปลาและสัตว์น้ำขนาดเล็กกว่าเป็นอาหาร
มีขนาดโตเต็มที่ได้มากกว่า 120 เซนติเมตร และมีน้ำหนักมากกว่า 150 กิโลกรัม นับเป็นปลาที่มีขนาดใหญ่ที่สุดชนิดหนึ่งในวงศ์นี้ โดยลูกปลาขนาดเล็กจะเลี้ยงตัวเองในบริเวณที่เป็นปากแม่น้ำหรือป่าชายเลน โดยปลาที่โตเต็มวัยจะผสมพันธุ์และวางไข่ในทะเล และที่สำคัญยังสามารถเปลี่ยนเพศได้อีกตามวัย โดยลูกปลาที่อยู่ในวัยไม่เกิน 3 ปี น้ำหนักตัวประมาณ 3 กิโลกรัม จะเป็นเพศเมียทั้งหมด และเมื่อเติบโตขึ้นมาจนน้ำหนักเกิน 7 กิโลกรัมขึ้นไป จะกลายเป็นเพศผู้ การผสมพันธุ์จะเกิดจากปลาเพศผู้ที่มีขนาดใหญ่กว่าปลาเพศเมีย
เป็นปลาเศรษฐกิจที่สำคัญชนิดหนึ่ง ที่มีการนิยมเพาะเลี้ยงกันอย่างกว้างขวางในกระชังหรือบ่อดินริมทะเบหรือบริเวณน้ำกร่อยในหลายพื้นที่
ปลาเก๋าเสือ
ปลาเก๋าเสือ หรือ ปลากะรังลายน้ำตาล (; )
เป็นปลาทะเลขนาดใหญ่ชนิดหนึ่ง ในวงศ์ปลากะรัง (Serranidae) มีลักษณะทั่วไปคล้ายกับปลากะรังทั่วไป สีพื้นลำตัวเป็นสีเหลืองน้ำตาล มีจุดสีน้ำตาลเข้ม ส่วนหัวและแผ่นปิดเหงือกมีจุดสีน้ำตาลขนาดเล็ก ไปจนถึงครีบต่าง ๆ และครีบหาง
มีขนาดโตเต็มที่ประมาณ 120 เซนติเมตร แต่ขนาดโดยเฉลี่ยประมาณ 50 เซนนติเมตร พบกระจายพันธุ์อย่างกว้างขวางตั้งแต่ทะเลแดงในแอฟริกาตะวันออก, อ่าวเปอร์เซีย, ซามัว, ทะเลญี่ปุ่น, นิวแคลิโดเนีย, อินโด-แปซิฟิก จนถึงออสเตรเลีย
เป็นปลาเศรษฐกิจชนิดหนึ่ง ที่มีการเพาะเลี้ยงอย่างปลากะรังชนิดอื่น ๆ โดยมีราคาขายตัวละ 400-600 บาท รวมถึงมีการผสมข้ามสายพันธุ์กับปลาหมอทะเล หรือปลาเก๋ายักษ์ ("E. lanceolatus") ซึ่งเป็นปลาในสกุลเดียวกันแต่ตัวใหญ่กว่า เพื่อให้ได้ปลาลูกผสมที่เรียกว่า  ปลาเก๋ามุกมังกร ที่เนื้อมีความนุ่มอร่อยกว่า และราคาถูกกว่า
ธานินทร์ ใจสมุทร
นายธานินทร์ ใจสมุทร สมาชิกสภาผู้แทนราษฎร จังหวัดสตูล สังกัดพรรคชาติไทยพัฒนา เป็นอดีตนายกองค์การบริหารส่วนจังหวัดสตูล และ สมาชิกสภาผู้แทนราษฎรจังหวัดสตูล 5 สมัย
ธานินทร์ ใจสมุทร เกิดเมื่อวันที่ 11 สิงหาคม พ.ศ. 2503 สำเร็จการศึกษาจากโรงเรียนการไปรษณีย์และโทรคมนาคม
ธานิทร์ เริ่มต้นทำงานไปรษณีย์ที่อำเภอหาดใหญ่ จังหวัดสงขลา ในตำแหน่งนายไปรษณีย์ กระทั่งเลื่อนเป็นหัวหน้าแผนก ก่อนจะย้ายเข้าไปปฏบัติหน้าที่ที่การสื่อสารแห่งประเทศไทย
ในปี พ.ศ. 2535 นายธานินทร์ ได้เข้าร่วมต่อสู้ในเหตุการณ์พฤษภาทมิฬ ในฐานะเลขาธิการสมาพันธ์แรงงานรัฐวิสาหกิจภาคใต้ หลังจากนั้นจึงได้ลาออกจากการสื่อสารแห่งประเทศไทย เพื่อลงสมัครรับเลือกตั้งสมาชิกสภาผู้แทนราษฎร จังหวัดสตูล สังกัดพรรคประชาธิปัตย์ ในการเลือกตั้งเดือนกันยายน พ.ศ. 2535 และได้รับเลือกตั้งหลายสมัยเรื่อยมา จากนั้นจึงได้ลาออกไปสมัครเป็นนายกองค์การบริหารส่วนจังหวัด
ในการเลือกตั้ง พ.ศ. 2549 นายธานินทร์ ถูกตัดสิทธิทางการเมืองเป็นเวลา 2 ปี เนื่องจากการใช้เทปบันทึกภาพเหตุการณ์ตากใบ หาเสียงในการเลือกตั้งและเป็นการโจมตีฝ่ายตรงกันข้าม ต่อมาหลังได้รับเลือกตั้งเป็นนายกองค์การบริหารส่วนจังหวัด ได้ถูก กกต. ตัดสิทธิทางการเมืองอีกครั้ง จากกรณีนโยบาย 1 ตำบล 1 ฮัจย์
ต่อมาในการเลือกตั้ง พ.ศ. 2554 ได้ลงสมัครสมาชิกสภาผู้แทนราษฎร ในสังกัดพรรคชาติไทยพัฒนา โดยการชักชวนของนายประดิษฐ์ ภัทรประสิทธิ์ และได้รับเลือกตั้งเป็นสมาชิกสภาผู้แทนราษฎรเพียงคนเดียวของพรรคในพื้นที่ภาคใต้
ปัจจุบัน ธานินทร์ วางมือทางการเมืองแล้ว จากกรณีที่ศาลจังหวัดตรัง ได้มีการอ่านคำพิพาษาตัดสินคดีกระทำความผิด พระราชบัญญัติการเลือกตั้งท้องถิ่น มาตรา 57 เมื่อพ.ศ. 2558 โดยมีโทษจำคุก 8 เดือน ปรับแปดหมื่นบาท แต่เจ้าตัวรับสารภาพ จึงให้รอลงอาญา 1 ปี และสั่งเพิกถอนสิทธิเลือกตั้งโดยมีกำหนดสิบปี
มาเซอร์กา
มาเซอร์กา () หรือ มาซูเรก () เป็นเพลงเต้นรำพื้นเมืองของชาวโปแลนด์ จากภูมิภาคมาโซเวีย ประเทศโปแลนด์ ปกติจะอยู่ในจังหวะ m หรือ k โดยทั่วไปเขียนในลักษณะเพลงสองส่วนหรือ 4 ส่วน และแต่ละส่วนจะมีการย้อนและให้เน้นเสียงที่จังหวะ 2 หรือ 3
ปอลอแนซ
ปอลอแนซ (; ) เป็นบทเพลงเต้นรำของชาวโปแลนด์ ในจังหวะ k (เดิมเป็นเพลงเต้นรำที่มีลักษณะโอ่อ่าและสง่างาม) ใช้แสดงในงานพระราชพิธีและเพื่อการเฉลิมฉลอง เฟรเดริก ชอแป็ง เป็นผู้แต่งบทเพลงเต้นรำนี้เพื่อเป็นตัวแทนแห่งความเป็นชาตินิยมของชาวโปแลนด์
แบ ดูนา
แบ ดูนา (; ; 11 ตุลาคม ค.ศ. 1979 — ) เป็นทั้งนักแสดงหญิง และช่างภาพชาวเกาหลีใต้ เธอเป็นที่รู้จักนอกประเทศเกาหลีเป็นอย่างดีในบทบาทแฟนสาวของตัวเอก ในบท ชา ยองมี ในภาพยนตร์ "Sympathy for Mr. Vengeance" ของ ปาร์ค ชานวุค ใน ค.ศ. 2002 และในบทของนักยิงธนูชื่อ ปาร์ค นัมจู ใน "อสูรนรกกลายพันธุ์" ค.ศ. 2006
แบ เกิดเมื่อวันที่ 11 ตุลาคม ค.ศ. 1979 ในโซล ประเทศเกาหลีใต้ เมื่อเติบโตขึ้น เธอมีความปรารถนาที่จะเจริญรอยตามแม่ของเธอ คิม ฮวายอง ซึ่งเป็นนักแสดงละครเวทีที่มีชื่อเสียงตามโรงละครและฮอลล์ฝึกซ้อม โดยการเรียนรู้บทสนทนาตามเส้นทางที่เธอไป
ใน ค.ศ. 2005 แบได้ปรากฏตัวในภาพยนตร์ญี่ปุ่นเรื่อง "Linda Linda Linda" และใน ค.ศ. 2006 เธอได้ทำงานร่วมกับ บอง จุนโฮ อีกครั้งในภาพยนตร์ "อสูรนรกกลายพันธุ์" ซึ่งเป็นภาพยนตร์ที่ทำรายได้อย่างมากในประวัติศาสตร์บ็อกซ์ออฟฟิศของเกาหลี ณ ขณะนี้
แบได้เปิดตัวในวงการฮอลลีวูดกับภาพยนตร์ "คลาวด์ แอตลาส หยุดโลกข้ามเวลา" ในบทของ ซันมี~451 ซึ่งเป็นร่างโคลนในอาณาจักรดิสโทเปียเกาหลี ร่วมกำกับโดยเดอะวาฮอฟสกีส์ และทอม ไทเกวอร์ ซึ่งเป็นภาพยนตร์งบ 150 ล้านดอลลาร์สหรัฐ ที่ดัดแปลงจากนวนิยายของ เดวิด มิทเชล ซึ่งเริ่มการถ่ายทำโดยวอร์เนอร์บราเธอร์ส และคาดว่าจะได้รับการเปิดตัวในเดือนตุลาคม ค.ศ. 2012
ปลาเก๋าดอกหมากยักษ์
ปลาเก๋าดอกหมากยักษ์ (, ) เป็นปลาทะเลขนาดใหญ่ชนิดหนึ่ง ในวงศ์ปลากะรัง (Serranidae)
มีลักษณะเหมือนกับปลากะรังชนิดอื่น ๆ แต่มีพื้นลำตัวสีขาวหรือสีเหลืองอ่อน และมีลายจุดสีน้ำตาลหรือสีดำอยู่ตามลำตัวและครีบ
อาศัยตามแนวปะการังหรือกองหินใต้น้ำ นับเป็นปลาในแนวปะการังที่มีความใหญ่มากชนิดหนึ่ง เช่นเดียวกับปลาหมอทะเล ("E. lanceolatus") เพราะเมื่อโตเต็มที่อาจมีความยาวได้ถึง 2 เมตร น้ำหนักกว่า 110 กิโลกรัม
พบกระจายพันธุ์กว้างขวางตั้งแต่มาดากัสการ์, มอริเตเนีย, อ่าวเปอร์เซีย, ทะเลแดง, อินโด-แปซิฟิก, มัลดีฟส์, ทะเลจีนใต้, ทะเลฟิลิปปิน, ทะเลญี่ปุ่น และออสเตรเลีย สำหรับในน่านน้ำไทยจะพบได้ในทะเลอันดามันแถบหมู่เกาะสิมิลัน นับว่าเป็นปลาที่หายากกว่าปลาหมอทะเล
จัดเป็นปลาที่มีขนาดลำตัวที่ใหญ่ชนิดหนึ่ง จึงเป็นที่นิยมของผู้ที่นิยมการดำน้ำ และมีเลี้ยงไว้ตามพิพิธภัณฑ์สัตว์น้ำต่าง ๆ
พรรคราษฎร (พ.ศ. 2529)
พรรคราษฎร ชื่อเดิม พรรคสหชาติ ก่อตั้งขึ้นเป็นพรรคการเมือง ในปี พ.ศ. 2525 โดยมี ดร.พัฒนา พยัคฆนิธิ เป็นหัวหน้าพรรคคนแรก และมีนายนิพนธ์ ช่อชัยทรัพย์ เป็นเลขาธิการพรรค
พรรคสหชาติ ได้รับการจดทะเบียนจัดตั้งเป็นพรรคการเมือง ลำดับที่ 4/2525 เมื่อวันที่ 25 มิถุนายน พ.ศ. 2525 โดยมี ดร.พัฒนา พยัคฆนิธิ เป็นหัวหน้าพรรค นายเอื้อ บุษปะเกศหงสกุล พลเอก กาจบัณฑิต โชติกญาณ และนายพูนสวัสดิ์ กำลังงาม เป็นรองหัวหน้าพรรค และมีนายนิพนธ์ ช่อชัยทรัพย์ เป็นเลขาธิการพรรค
ต่อมาในปี พ.ศ. 2529 ได้เปลี่ยนชื่อพรรคจากเดิมเป็น "พรรคราษฎร" โดยมีพลเอก เทียนชัย สิริสัมพันธ์ เป็นหัวหน้าพรรค มีรองหัวหน้าพรรค 5 คน ได้แก่ ดร.พัฒนา พยัคฆนิธิ นายวิเชียร จันทาภากุล พลเอก กาจบัณฑิต โชติกญาณ นายนิพนธ์ ศศิธร และนายไพฑูรย์ เครือแก้ว ณ ลำพูน และมีพลเอกมานะ รัตนโกเศศ เป็นเลขาธิการพรรค
ในการเลือกตั้ง พ.ศ. 2538 พรรคราษฎร ไม่ส่งผู้สมัคร ส.ส. จึงต้องถูกยุบพรรคตามคำสั่งศาลฎีกา ที่ 5041/2539 เมื่อวันที่ 7 สิงหาคม พ.ศ. 2539ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 พรรคราษฎร ได้รับเลือกตั้งมีสมาชิกสภาผู้แทนราษฎร จำนวน 20 คน ยกเว้นในเขตกรุงเทพมหานคร และเขตภาคใต้ ภายหลังการเลือกตั้ง พรรคประชาธิปัตย์ 99 เสียง พรรคชาติไทย 64 เสียง พรรคกิจสังคม 51 เสียง และพรรคราษฎร 20 เสียง โดยเสียงทั้งหมดในสภาผู้แทนราษฎรมีทั้งหมด 347 เสียง ได้มีมติสนับสนุนพลเอก เปรม ติณสูลานนท์ เป็นนายกรัฐมนตรีต่ออีกสมัย โดยในส่วนของพรรคราษฎร มีรัฐมนตรีในสังกัดของพรรค จำนวน 3 คน คือ พลเอก เทียนชัย สิริสัมพันธ์ รองนายกรัฐมนตรี เฉลียว วัชรพุกก์ รัฐมนตรีช่วยว่าการกระทรวงมหาดไทย และ พลเอก มานะ รัตนโกเศศ รัฐมนตรีช่วยว่าการกระทรวงศึกษาธิการ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 พรรคราษฎร ได้รับเลือกตั้งมีสมาชิกสภาผู้แทนราษฎร จำนวน 21 คน โดยได้รับเลือกตั้งในเฉพาะพื้นที่ภาคกลาง ภาคเหนือ และภาคอีสานเท่านั้น และในการจัดตั้งรัฐบาลหลังการเลือกตั้งครั้งนี้ พรรคราษฎรได้เข้าร่วมรัฐบาลกับพรรคชาติไทย โดยมีพลตรี ชาติชาย ชุณหะวัณ เป็นนายกรัฐมนตรี โดยในส่วนของพรรคราษฎร มีรัฐมนตรีในสังกัดของพรรค จำนวน 4 คน คือ พลเอก เทียนชัย สิริสัมพันธ์ เป็นรองนายกรัฐมนตรี ไพฑูรย์ แก้วทอง เป็นรัฐมนตรีช่วยว่าการกระทรวงอุตสาหกรรม วัฒนา อัศวเหม เป็นรัฐมนตรีช่วยว่าการกระทรวงมหาดไทย และพลเอก มานะ รัตนโกเศศ เป็นรัฐมนตรีว่าการกระทรวงศึกษาธิการ กระทั่งในปี พ.ศ. 2533 นายกรัฐมนตรีประกาศลาออกจากตำแหน่ง
ในคณะรัฐมนตรีชุดต่อมา พรรคราษฎร ได้เข้าร่วมรัฐบาลของพรรคชาติไทย โดยมีสมาชิกพรรคได้รับตำแหน่งรัฐมนตรี คือ พลเอก มานะ รัตนโกเศศ รองนายกรัฐมนตรี วัฒนา อัศวเหม รัฐมนตรีช่วยว่าการกระทรวงมหาดไทย พลเอก เทียนชัย สิริสัมพันธ์ รัฐมนตรีว่าการกระทรวงศึกษาธิการ และ บุญถึง ผลพานิชย์ รัฐมนตรีช่วยว่าการกระทรวงศึกษาธิการ
ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 พรรคราษฎร ได้รับเลือกตั้งมีสมาชิกสภาผู้แทนราษฎร จำนวน 4 คน คือ พลเอก มานะ รัตนโกเศศ ชัยภักดิ์ ศิริวัฒน์ สุรพล เลี้ยงบำรุง และ ร้อยเอก เอนก นาวาพานิช หลังการเลือกตั้งได้เข้าร่วมรัฐบาลของพรรคสามัคคีธรรม ซึ่งสนับสนุนพลเอก สุจินดา คราประยูร เป็นนายกรัฐมนตรี โดย ชัยภักดิ์ ศิริวัฒน์ ได้รับตำแหน่งรัฐมนตรีประจำสำนักนายกรัฐมนตรี
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 ซึ่งมีขึ้นเมื่อวันที่ 13 กันยายน พ.ศ. 2535 พรรคราษฎร มีสมาชิกที่ได้รับเลือกตั้งเป็นสมาชิกสภาผู้แทนราษฎร จำนวน 1 คน คือ ชัยภักดิ์ ศิริวัฒน์ หัวหน้าพรรคฯ จากจังหวัดอุตรดิตถ์ เขต 1
ปลาเก๋าแดง
ปลาเก๋าแดง (; ) ปลาทะเลชนิดหนึ่ง ในวงศ์ปลากะรัง (Serranidae)
มีรูปร่างค่อนข้างยาวเรียว แบนข้าง หัวโต จะงอยปากสั้น นัยน์ตาโต ปากกว้างและเฉียงขึ้นเล็กน้อย ฟันซึ่งมีอยู่ตรงขากรรไกรบนและล่างมีลักษณะเป็นเขี้ยวยาวและคม ครีบหลังยาว ส่วนที่เป็นก้านครีบแข็งยาวกว่าส่วนที่เป็นก้านครีบฝอย ส่วนหน้าของครีบก้นมีก้านแข็งเป็นหนามแหลม ครีบหางมนกลม
มีจุดเด่น คือ มีทั้งสีแดงสด, สีชมพูอ่อน และน้ำตาลปนแดง ขึ้นอยู่สภาพแวดล้อมและขนาดของปลา ข้างตัวมีแถบสีแดงปนน้ำตาล 5 แถบ ขอบครีบหลังที่เป็นก้านครีบแข็งมีสีแดงปนน้ำตาล เกล็ดเล็กละเอียด
มีขนาดตั้งแต่ 15-40 เซนติเมตร พบกระจายพันธุ์ตามแนวปะการังและกองหินใต้น้ำ ตั้งแต่แอฟริกาใต้, ทะเลแดง จนถึงทะเลอันดามัน, อ่าวไทย, คาบสมุทรเกาหลี และออสเตรเลีย
เป็นปลาที่มีรสชาติดี นิยมใช้ในการบริโภค
รายชื่อสมาชิกของแบล็ค ซับบาธ
ต่อไปนี้เป็นรายชื่อของนักดนตรีที่เป็นสมาชิกของวงเฮฟวี่เมทัล วง แบล็ค ซับบาธ ตั้งแต่การก่อตั้งในเบอร์มิงแฮมในปี 1969 จนถึงในปัจจุบันประกอบด้วยสามในสี่ของสมาชิกดั้งเดิมของวงดนตรี นักร้องนำของวงออซซี ออสบอร์น มือกีต้าร์โทนี อิออมมีและมือเบส กีเซอร์ บัตเลอร์
อธิรัฐ รัตนเศรษฐ
นายอธิรัฐ รัตนเศรษฐ (เกิด 18 เมษายน พ.ศ. 2527) อดีตสมาชิกสภาผู้แทนราษฎรจังหวัดนครราชสีมา เขต 7 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
อธิรัฐ รัตนเศรษฐ เกิดเมื่อวันที่ 18 เมษายน พ.ศ. 2527 เป็นบุตรของนายวิรัช รัตนเศรษฐ และนางทัศนียา รัตนเศรษฐ นักการเมืองจังหวัดนครราชสีมา สำเร็จการศึกษา Master of Arts สาขา International Bisiness London Metropolition Unversity ประเทศอังกฤษ และรัฐศาสตรบัณฑิต สาขาการเมืองการปกครอง มหาวิทยาลัยธรรมศาสตร์ ปัจจุบันมีสถานะโสด
ลงสมัครเป็นสมาชิกสภาผู้แทนราษฎรเป็นครั้งแรกในปี พ.ศ. 2554 สังกัดพรรคเพื่อไทย เอาชนะนายพีรพร สุวรรณฉวี บุตรชายว่าที่ร้อยตรีไพโรจน์ สุวรรณฉวี (เสียชีวิต) และร้อยตรีหญิงระนองรักษ์ สุวรรณฉวี จากพรรคชาติพัฒนา
อธิรัฐ รัตนเศรษฐ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
จรูญพงศ์ พันธุ์ศรีนคร
นายจรูญพงศ์ พันธุ์ศรีนคร (เกิด 4 กันยายน พ.ศ. 2497) สมาชิกสภาผู้แทนราษฎรจังหวัดนครราชสีมา เขต 8 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
จรูญพงศ์ พันธุ์ศรีนคร เดิมชื่อยอดยิ่ง เกิดเมื่อวันที่ 4 กันยายน พ.ศ. 2497 เป็นบุตรของนายใหญ่ และนางทองหย่วน พันธุ์ศรีนคร มีพี่น้อง 3 คน สำเร็จการศึกษาศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง สมรสและหย่า มีบุตร 3 คน หนึ่งในนั้นคือนายพงษ์พันธุ์ ส.อบจ.นครราชสีมา
อดีตเป็นสมาชิกสภาองค์การบริหารส่วนจังหวัดนครราชสีมา เคยลงสมัครเป็นสมาชิกสภาผู้แทนราษฎรจังหวัดนครราชสีมาเมื่อปี พ.ศ. 2544 สังกัดพรรคประชาธิปัตย์ แต่ไม่ได้รับการเลือกตั้ง พ.ศ. 2554 ลงสมัครในนามพรรคเพื่อไทย และได้รับการเลือกตั้งเป็นครั้งแรก โดยเอาชนะนายอนุวัฒน์ วิเศษจินดาวัฒน์ อดีต ส.ส. จากพรรคชาติพัฒนาเพื่อแผ่นดิน
จรูญพงศ์ พันธุ์ศรีนคร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อี กยู-ฮวัน
อี กยู-ฮวัน (; ; 2 เมษายน ค.ศ. 1989 — 10 มกราคม ค.ศ. 2012) เป็นนักเบสบอลทีมดูซานแบร์ส ของลีกเบสบอลอาชีพเกาหลี ที่ได้รับเลือกให้เป็นหนึ่งในดาวรุ่งของทีม
อี กยู-ฮวัน สำเร็จการศึกษาจากมหาวิทยาลัยวอนควัน เขาได้ร่วมเล่นให้กับทีมดูซานแบร์สอย่างเป็นทางการใน ค.ศ. 2012 ต่อมาในวันที่ 10 มกราคม ค.ศ. 2012 ณ แคว้นเยซัน เขาซึ่งอยู่ในฐานะรุกกี้ได้เสียชีวิตลง โดยมีการพบศพเขาที่ข้างบันไดหอพัก และสันนิษฐานว่า เขาอาจถูกฆาตกรรม หรือ เนื่องด้วยอาการเมาแอลกอฮอล์ในคืนก่อน แล้วตกบันไดขณะที่จะเดินไปยังห้องด้านล่าง อย่างไรก็ตาม ผลจากการชันสูตรในเบื้องต้นพบว่าเขาไม่ได้ถูกฆาตกรรม
เดวี โจนส์
เดวิด โธมัส "เดวี" โจนส์ (; 30 ธันวาคม ค.ศ. 1945 — 29 กุมภาพันธ์ ค.ศ. 2012) เป็นทั้งนักร้องนักแต่งเพลงและนักแสดงชาวอังกฤษ ซึ่งเป็นที่รู้จักกันดีในฐานะสมาชิกคนหนึ่งของเดอะมังกีส์
สำนักงานเขตของมาร์ตินคันทรีระบุว่าโจนส์มีปัญหาด้านการหายใจในเช้าวันที่ 29 กุมภาพันธ์ ค.ศ. 2012 ในอินเดียนทาวน์ ฟลอริดา และได้รับการนำส่งโรงพยาบาลมาร์ตินเมโมเรียลเซาธ์ฮอสพิทอลในเขตสจวร์ต ที่ซึ่งเขาได้เสียชีวิตลง โจนส์ได้เหลือภรรยาหม้าย เจสสิก้า และลูกสาวอีกสี่คน
ดาร์คาน
ดาร์คาน (; ) เป็นเมืองใหญ่เป็นอันดับ 2 ของประเทศมองโกเลีย เมืองหลวงของจังหวัดดาร์ฮาน-อูล มีประชากร 74,300 คน (ข้อมูลปี ค.ศ. 2007) ตั้งอยู่ทางตอนเหนือของประเทศ ห่างจากกรุงอูลานบาตอร์ไปทางทิศตะวันตกเฉียงเหนือ 188 กม.
มันเดย์ไนท์ วอร์
มันเดย์ไนท์ วอร์ หรือ "สงครามคืนวันจันทร์" เป็นเหตุการณ์เกี่ยวกับมวยปล้ำอาชีพระหว่างสมาคมดับเบิลยูดับเบิลยูเอฟ กับดับเบิลยูซีดับเบิลยู เป็นการทำสงครามทางเรตติ้งรายการโทรทัศน์ ระหว่างรายการรอว์ของดับเบิลยูดับเบิลยูเอฟ กับไนโตรของดับเบิลยูซีดับเบิลยู ซึ่งในปี ค.ศ. 1995 หลังจากให้กำเนิดรายการศึกรอว์ 3 ปี ของดับเบิลยูดับเบิลยูเอฟ ก็ได้ให้กำเนิดรายการศึกไนโตร โดยสามารถเอาชนะเรตติ้งของรอว์ได้ ต่อมา ดับเบิลยูดับเบิลยูเอฟ ได้ปรับแผนรายการให้สามารถต่อสู้กับเรตติ้งรายการโทรทัศน์ของดับเบิลยูซีดับเบิลยูได้
ต่อมาในปี ค.ศ. 2001 มันเดย์ไนท์ วอร์ได้สิ้นสุดลงเนื่องจากวินซ์ แมคแมนเข้าซื้อกิจการสมาคมดับเบิลยูซีดับเบิลยูด้วยเงิน 3,000,000 ดอลลาร์สหรัฐ และทำให้สมาคมดับเบิลยูซีดับเบิลยูสิ้นสุดลง
ในช่วงเริ่มแรกของทศวรรษที่ 1980 เคเบิลทีวีได้รับความนิยมอย่างมาก และหนึ่งในรายการที่ได้รับความนิยมเช่นเดียวกันในช่วงนั้นก็คือรายการจากมวยปล้ำอาชีพ ซึ่งทำเรตติ้งเป็นอันดับที่สองของเคเบิลทีวี โดยเมื่อแอตแลนต้าทีวี หรือ WTBS เริ่มออกอากาศรายการจากสมาคม Georgia Championship Wrestling หรือ (GCW) ในช่วงทศวรรษ 1970 รายการจากสมาคม GCW ก็ได้รับความนิยมสูง ซึ่งไม่เพียงแค่ในท้องถิ่นของแอตแลนต้าเท่านั้น ยังมีชื่อเสียงระดับประเทศอีกด้วย (ซึ่งในขณะนั้นสมาคมมวยปล้ำยังมีบทบาทแค่ในท้องที่ของตนเองเท่านั้น). ซึ่งจากผลที่ได้นั้นทำให้สมาคม GCW ซึ่งเป็นหนึ่งในพันธมิตรของ NWA มีอิทธิพลอย่างมากใน NWA ซึ่งก็ทำให้นักมวยปล้ำจาก GCW ครองแชมป์ของ NWA มากกว่าสมาคมอื่นๆ
โดยรายการของ GCW นั้นมีพิธีกรคือ Gordon Solie, โดยทำการบันทึกที่สตูดิโอ WTBS' ซึ่งตั้งอยู่ที่ 1050 Techwood Drive, ตรงทิศใต้ของเมือง. โดยที่ทำการบันทึกภายในสตูดิโอเล็กๆ ซึ่งเป็นรูปแบบการบันทึกรายการมวยปล้ำที่นิยมทำกันในขณะนั้น โดยรายการจะประกอบไปด้วยแมทช์การปล้ำ บทพูดเล็กๆน้อยๆ และนักมวยปล้ำจากต่างประเทศ โดยออกอากาศในหลายพื้นที่
ของสหรัฐอเมริกา เป็นรายการแรก
ในปี ค.ศ.1983, WWF ก็ได้เริ่มรายการของตัวเองในชื่อ"ออล อเมริกัน เรสต์ลิง", โดยออกอากาศทุกวันอาทิตย์ตอนเช้า ทางช่องUSA Network.หลังจากนั้นไม่นาน WWF ก็ได้ออกอากาศรายการที่สอง คือรายการ"Tuesday Night Titans" (TNT) ทางช่องเดิม,โดยมีพิธีกรคือ วินซ์ แม็กแมน และ Lord Alfred Hayes.
หลังจากที่ออกอากาศระยะเวลาหนึ่งจนมีความมั่นคงแล้ว ผสองพี่น้องบริสโก ซึ่งเป็นเจ้าของสมาคม GCW ก็ได้ทำการขายหุ้นในสมาคม ซึ่งมีสัญญาออกอากาศทางโทรทัศน์รวมอยู่ด้วยให้กับวินซ์ แม็กแมน ในวันที่ 14 กรกฎาคม 1984 (เป็นที่รู้จักอีกชื่อหนึ่งว่า "Black Saturday"), โดยทาง WWF ได้สล็อดเวลาของ GCW (โดยเวลานั้นมีชื่อโชว์ว่า"World Championship Wrestling"). ทำให้วินซ์ แม็กแมน กลายเป็นผู้ควบคุมรายการมวยปล้ำที่ออกอากาศทั้งประเทศแต่เพียงผู้เดียว
โดยช่วงเวลาออกอากาศเดิมนั้น ทางวินซ์ แม็กแมนก็นำคลิปไฮไลท์จากเฮาส์โชว์ต่างๆมากออกอากาศในชื่อ "WWF Prime Time Wrestling" (PTW) ไม่นานมากนัก วินซ์ แม็กแมน ก็ได้ขายสิทธิในช่วงเวลานั้นให้กับ Jim Crockett Promotions (JCP),ซึ่งมี Ted Turner เป็นผู้อยู่เบื้องหลัง ซึ่งจะกลายเป็นความร้าวฉานของทั้งคู่ที่มีมากต่อกันใน 16 ปี หลังจากนั้น
ในปีเดียวกันนั้นเอง"PTW" ก็ได้ออกอากาศแทนที่ของ TNT บนช่อง USA Network, โดยเพิ่มเวลาออกอากาศเป็น 2 ชั่วโมง โดยช่วงที่น่าจดจำมากที่สุดของรายการคือการปะทะกันระหว่าง Bobby Heenan และGorilla Monsoon iซึ่งได้รับความนิยมจากแฟนๆและทำให้รายการนี้กลายเป็นรายการหลักของสมาคมในช่วงนั้น
อิมมอร์ทัล (มวยปล้ำอาชีพ)
อิมมอร์ทัล () เป็นกลุ่มนักมวยปล้ำสังกัดสมาคมโทเทิลนอนสต็อปแอคเชินเรสต์ลิง(TNA) โดยก่อตั้งเมื่อวันที่ 10 ตุลาคม ค.ศ. 2010 โดยเอาฉายาของฮัลค์ โฮแกน มาตั้งเป็นชื่อกลุ่ม
ตั้งแต่ปี 2012 ได้มีสมาชิกเหลือ 6 คน ได้แก่ สก็อตต์ สไตเนอร์ เป็นหัวหน้ากลุ่ม ,บูลลี เรย์ ,กันเนอร์ ,เคิร์ต แองเกิล ,ริก แฟลร์ และสก็อตต์ สไตเนอร์ จนกระทั่งได้แตกทีมไปในวันที่ 15 เมษายน ค.ศ. 2012
อินทรีดำ
อินทรีดำ (; ) เป็นนกล่าเหยื่อขนาดใหญ่จำพวกอินทรี และจัดเป็นนกเพียงชนิดเดียวเท่านั้นที่อยู่ในสกุล "Ictinaetus" (แบ่งออกได้เป็น 2 ชนิดย่อย-ดูในตาราง)
มีขนปกคลุมลำตัวสีดำสนิท ขนคลุมทั้งจมูก และตีนมีสีเหลือง หางมีลายแถบสีอ่อนคาด ขณะบินปีกกว้าง ปลายปกแตกเป็นรูปนิ้วมือชัดเจน หางยาวมาก ขณะที่ยังเป็นนกที่โตไม่เต็มวัยจะมีสีน้ำตาลหม่น ปากสั้นปลายแหลม มีเล็บนิ้วเท้าแหลมคมและแข็งแรงมาก
ขนาดเมื่อโตเต็มที่ประมาณ 69-81 เซนติเมตร ตัวผู้และตัวเมียมีลักษณะเหมือนกัน
พบกระจายพันธุ์ตั้งแต่อนุทวีปอินเดียและภูมิภาคอินโดจีน ในประเทศไทยจะพบได้ตามป่าในแนวเขาตั้งแต่เหนือจรดใต้ได้ไม่ยากนัก โดยเฉพาะทางป่าตะวันตก แต่ปัจจุบันก็มีจำนวนลดน้อยลงจากเดิมเนื่องจากถิ่นที่อยู่ถูกทำลาย
อินทรีดำ มีพฤติกรรมล่าเหยื่อที่แตกต่างไปจากอินทรีหรือเหยี่ยวชนิดอื่น คือ การบินมาเกาะใกล้รังนกเล็กหรือกระรอก แล้วไต่กิ่งไปล่าเหยื่อในรัง รวมทั้งไข่นก นอกเหนือจากจากโฉบเหยื่อที่เป็นพฤติกรรมโดยปกติ
จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
อินทรีทุ่งหญ้าสเตปป์
อินทรีทุ่งหญ้าสเตปป์ (; ) เป็นนกอินทรีชนิดหนึ่ง
มีขนาดลำตัวประมาณ 76-80 เซนติเมตร ความยาวปีก 1.7-2.1 เมตร จัดเป็นนกอินทรีทีมีขนาดใหญ่ มีท้ายทอยมีแถบสีน้ำตาลแดง คอบางส่วนสีอ่อน มุมปากลึกเกินกึ่งกลางดวงตา ปีกและหางยาว ขนคลุมใต้ปีกสีน้ำตาลเข้มตัดกับขนคลุมปลายปีกสีดำ ขนปีกบนมีลายขวาง ปลายปีกและขอบปีกด้านหลังสีเข้ม ในนกวัยอ่อน หัวและขนลำตัวสีน้ำตาลแกมเทากว่านกเต็มวัย มีแถบขาวจากปลายขนต่างจากนกอินทรีชนิดอื่น ๆ ที่มีแถบสีขาวใหญ่กลางปีกตามแนวขนคลุมใต้ปีก อายุเมื่อเข้าสู่วัยเจริญพันธุ์ 6 ปี จึงค่อยมีสีเหมือนนกตัวเต็มวัย
เป็นนกประจำถิ่นของภูมิภาคเอเชียกลางจนถึงทวีปยุโรป โดยมักจะอาศัยหากินอยู่ตามทุ่งหญ้าหรือทุ่งหญ้าสเตปป์ รวมถึงพื้นที่เกษตรกรรมเปิดโล่งในพื้นที่ต่ำ เช่น นาข้าว อันเป็นที่มาของชื่อเรียก กินหนูนาเป็นอาหารหลัก แต่ก็มีรายงานพบในที่ ๆ มีความสูงถึง 2,100 เมตร จากระดับน้ำทะเล
สำหรับในประเทศไทย จัดเป็นนกอพยพที่หาได้ยากมากชนิดหนึ่ง มีปริมาณการพบเห็นปีละไม่เกิน 2 ตัว ในแถบจังหวัดเพชรบุรีและนครสวรรค์ ในช่วงฤดูหนาว และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
การเลือกตั้งแบบบัญชีรายชื่อ
การเลือกตั้งแบบบัญชีรายชื่อ หรือปาร์ตีลิสต์ (อังกฤษ: Party-list) เป็นระบบการเลือกตั้งที่กำหนดให้ผู้ออกเสียงเลือกพรรคการเมือง พรรคใดพรรคหนึ่ง โดยแต่ละพรรคการเมืองได้ทำบัญชีรายชื่อไว้ เมื่อพรรคใดได้รับเลือก ผู้สมัครที่อยู่ในบัญชีของพรรคนั้นก็จะได้รับเลือก ระบบบัญชีรายชื่อแบ่งออกเป็น 3 แบบคือ
การเลือกตั้งในประเทศไทยใช้ระบบบัญชีรายชื่อแบบปิด ควบคู่กับระบบเสียงส่วนใหญ่โดยแบ่งตามสัดส่วนประชากร
เหยี่ยวดำ
เหยี่ยวดำ (; ) เป็นเหยี่ยวชนิดหนึ่ง
จัดเป็นนกขนาดกลาง ขนาดลำตัวประมาณ 60-66 เซนติเมตร ตัวผู้และตัวเมียมีลักษณะเหมือนกันคือ ลำตัวสีน้ำตาลเข้มอมเหลืองทั้งด้านบนและด้านล่าง ปีกสีน้ำตาลเข้ม หางเป็นแฉกตื้น ๆ มองดูคล้ายง่าม ปากสั้นสีดำแหลมคม ปลายปากเป็นขอ หัวค่อนข้างใหญ่ คอสั้น ปีกยาว ส่วนนกที่ยังไม่โตเต็มที่ ลำตัวจะเป็นสีน้ำตาลอ่อน พร้อมกับมีขีดสีเหลืองอ่อนทั่วทั้งตัว
พบกระจายพันธุ์อยู่กว้างขวางในหลายพื้นที่ ตั้งแต่ยูเรเชีย, ออสตราเลเชีย และโอเชียเนีย จึงทำให้มีชนิดย่อยหลากหลายถึง 5 ชนิด (ดูในตาราง) และเป็นนกอพยพในหลายพื้นที่ในช่วงฤดูหนาว ในประเทศไทยพบได้ในป่าทางภาคเหนือ, ภาคกลางและภาคใต้
มีพฤติกรรมหากินในเวลากลางวัน ชอบบินอยู่ตามที่โล่งชายป่า ตามริมฝั่งทะเล หรือตามแม่น้ำลำคลองต่าง ๆ เพื่อหาอาหาร เมื่อจับเหยื่อได้ก็มักกินบนพื้นดิน หรืออาจนำไปกินบนต้นไม้ พบอยู่โดดเดี่ยว เป็นคู่หรือเป็นฝูง
เมื่อถึงฤดูผสมพันธุ์ เหยี่ยวดำจะทำรังรวมกันเป็นกลุ่มบนต้นไม้สูง ทั้งตัวผู้และตัวเมียจะช่วยกันสร้างรังด้วยกิ่งไม้เล็ก ๆ นำมาขัดสานกัน จากนั้นทั้งคู่จะช่วยกันกกไข่และเลี้ยงลูกอ่อน นกจะใช้เวลากกไข่นานประมาณ 29-32 วัน ออกไข่ครั้งละ 2-4 ฟอง ปกติ 3 ฟอง
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 ในการสำรวจในปี พ.ศ. 2559 ในประเทศไทยไม่พบเลย จึงทำให้ไม่ทราบว่าสูญพันธุ์ไปแล้วหรือไม่จากประเทศไทย
โน อาจู
โน อาจู (; ) เกิดวันที่ 6 กรกฎาคม ค.ศ. 1990 เป็นนักร้องชาวเกาหลีใต้ที่ได้รับการเปิดตัวใน ค.ศ. 2008 กับซิงเกิลที่มีชื่อว่า "เฟิร์สคิส" รวมถึงมีผลงานร่วมแสดงในภาพยนตร์ไทยชุด "เการักที่เกาหลี"
แม้ว่าซิงเกิลแรกของเขาจะไม่สามารถทำได้ตามคาดหวังไว้ในชาร์ตเพลง แต่เขาก็กลับมาอีกครั้งในซิงเกิล "ปาปารัซซี่" โดยมีการร่วมกับนักร้องหญิงที่ได้รับความนิยมอย่าง ยุนฮา ซึ่งยุนฮายังเป็นผู้เขียนเนื้อร้องให้กับเพลงและได้ปรากฏตัวในมิวสิกวิดีโอ
เขาได้เปิดตัวซิงเกิลในช่วงต้น ค.ศ. 2009 ในผลงาน "เวลธีเซคันด์เจเนอเรชัน" ("재벌2세") ซึ่งมีความหมายถึงความหรูหราและเด็กใจแตก เพลงได้ถูกแบนโดยเครือข่ายวิทยุโทรทัศน์เอสบีเอส โดยกล่าวว่าเพลงได้มีการส่งเสริมมากเกินไป กับวิถีชีวิตที่ตามใจตน ซึ่งได้รับการกล่าวถึงโดยประชาชน โดยกล่าวว่าทางเอสบีเอสเองก็รู้สึกผิดในสิ่งเดียวกัน เรียกได้ว่าเป็นเหมือนกับซีรีส์ "รักฉบับใหม่หัวใจ 4 ดวง"
หญ้าใบคม
หญ้าใบคม () เป็นพืชหลายฤดู มีไรโซมขนาดสั้น สูง 50 – 100 เซนติเมตร ลำต้นกลม ผอม บางบริเวณมีความแข็งแรง สีเขียวอ่อน ใบคม หนา ยาวประมาณ 2/3 ของกอ ขอบใบเรียบ ปลอกหุ้มสีแดงหรือสีน้ำตาล ดอกช่อแบบซี่ร่ม รัศมีประมาณ 15 เซนติเมตร ช่อดอกย่อยแต่ละอันเป็นแบบ spike ช่อดอกย่อยอันหนึ่งประกอบด้วยดอกย่อยประมาณ 3-5 ดอก มีกาบหุ้มที่คล้ายใบ ขยายพันธุ์ด้วยเหง้าและเมล็ด พบในพื้นที่รกร้าง ริมถนน และในท้องนา